title: Viljalait

text: Anti-Corn Law League -yhdistys ei saanut mielestään kunnollista näkyvyyttä lehdissä, joten journalisti James Wilson perusti oman lehden nimellä "The Economist" vuonna 1843. Lehti on nykyään älymystön ja talousihmisten maailmanlaajuisesti lukema talouspainotteinen yleisviikkosanomalehti. Yhdistys osti 20 000 kopiota lehdestä levittääkseen sitä jopa konservatiiveille, jotta nämä vakuuttuisivat sen argumenteista.


title: Viljalait

text: Vuonna 1845 tuli huono sato ja Irlannin nälänhätä. Peel vaati hallituksessaan tullien hyllyttämistä kunnes parlamentti kumoaisi viljalait, mutta ministerit vastustivat. Whig-puolueen johtaja John Russell tuki Peeliä. 4.12.1845 "The Times" -lehden uutinen kertoi hallituksen kutsuvan parlamentin tammikuuksi koolle kumoamaan viljalain. Lordi Stanley erosi hallituksesta protestiksi.


title: Viljalait

text: Seuraavana päivänä Robert Peel erosi, koska ei uskonut voivansa saada lakiaan läpi, joten kuningatar Victoria nimitti Russellin muodostamaan hallituksen. Cobden kieltäytyi Russellin tarjoamasta kauppa-asiain varapuheenjohtajuudesta toimiakseen riippumattomana vapaakaupan puolestapuhujana. 20.12.1945 Russell oli epäonnistunut muodostamaan hallituksen ja Peel pysyi pääministerinä.


title: Viljalait

text: 27.1.1846 Peel piti kolmen tunnin puheen, jossa vaati viljalakien kumoamista 1.2.1849 kolmen vuoden asteittaisen tullinalennuksen jälkeen. Benjamin Disraeli ja lordi George Bentinck vastustivat kumoamista voimakkaasti ja väittivät sen tuhoavan Britannian alueellisen rakenteen heikentämällä maanomistajia sosiaalisesti ja poliittisesti voimistaen kaupallisia piirejä.


title: Viljalait

text: Lain kumoaminen hyväksyttiin alahuoneen kolmannessa käsittelyssä 15.5.1846 äänin 327 - 229. Wellingtonin herttua suostutteli ylähuoneen hyväksymään sen 25.6. Samana iltana alahuoneen whigit, radikaalit ja osa konservatiiveista torjuivat Peelin Irlannin pakkokeinolain ja Peel erosi 29.6.


title: Viljalait

text: Eropuheessaan Peel sanoi viljalain kumoamisen sitoutumattoman liberaalin radikaalin parlamentaarikko Richard Cobdenin ansioksi:


title: Viljalait

text: ...mies, joka, niin uskon, toimien puhtaista ja omaa etua tavoittelemattomista motiiveista, on puolustanut asiaansa väsymättömällä energialla ja vetoamalla järkeen kaunopuheisesti esiintyen sitäkin ihailtavammin...


title: Viljalait

text: Ranskalainen taloustieteilijä, journalisti, poliitikko ja kuuluisa taloustieteen popularisoija Frédéric Bastiat oli aikanaan kuullut Cobdenin silloisesta kampanjasta viljalakia vastaan ja vannonut ryhtyvänsä Ranskan Cobdeniksi. Vuonna 1846 hän perusti Pariisiin vapaakauppayhdistyksen ja oman lehden.


title: Viljalait

text: Toukokuussa 1846 The Economist -lehti ylisti päätöstä: ""peloton luottamus suuren periaatteen totuudellisuuteen ja oikeudenmukaisuuteen"" ja Anti-Corn Law League –yhdistystä: ""mahtavin ja menestyksekkäin järjestö, joka tässä maassa on ikinä ollut millään asialla, on ollut väsymätön ponnistuksissaan, piittaamaton henkilökohtaisista uhrauksistaan ja on osoittanut sellaista omistautumista asialle, että maan historiasta ei löydy vertaista"". Samalla lehti pelkäsi ylähuoneen vetoa.


title: Viljalait

text: Voittonsa jälkeen Anti-Corn Law League jatkoi taisteluaan muuta protektionismia vastaan.


title: Viljalait

text: Peelin konservatiivipuolue hajosi ja Whig-puolue muodosti Russellin hallituksen. Peelille uskolliset konservatiivit mukaan lukien William Ewart Gladstone yhdistyivät vuonna 1859 Whig-puolueen ja radikaalien kanssa perustaen Liberaalipuolueen. Disraelista tuli konservatiivien puheenjohtaja, joskaan hän ei enää pääministerinä yrittänyt palata protektionismiin.


title: Viljalait

text: Kolmannes konservatiivipuolueesta seurasi pääministeri Peeliä äänestämällä viljalakien kumoamisen puolesta. “Harvoin nähdään poliitikkojen toimivan ilmeisesti omia taloudellisia ja poliittisia etujaan vastaan mutta myös sitä mandaattia vastaan, johon monet heistä on valittu”, totesi aiheesta kirjoittanut professori Cheryl Schonhardt-Bailey. The Economist –lehti valittelee saman koskevan nykypäivän protektionismia, jossa samat argumentit ovat yhä ajankohtaisia.


title: Viljalait

text: On kiistelty siitä, muuttiko Peel kantaansa jalouttaan. Lusztig pitää mahdollisena selityksenä, että Peel pelkäsi kansan ryhtyvän mellakoimaan, ellei viljalakeja kumottaisi.


title: Viljalait

text: Encyclopaedia Britannican mukaan Cobden onnistui vaikuttamaan Peeliin ja viljalain kasvava epäsuosio ja Irlannin nälänhätä olivat myös ratkaisevia tekijöitä.


title: Viljalait

text:
Viljan hinta laski seuraaviksi vuosikymmeniksi keskimäärin 52 shillinkiin. Tuonti mm. Pohjois-Amerikasta ja Venäjältä kiihtyi. Kaikki viljantuottajamaat reagoivat halpenemiseen nostamalla tullejaan paitsi Britannia ja Belgia. Vuonna 1886 hinta oli enää 31 shillinkiä/quarter (12,7 kg). Tuonti nousi 2 %:sta 65 %:iin. Vaikka maataloustyöläisten palkat olivat yhä Britanniassa Euroopan korkeimmat, työvoimaa siirtyi kaupunkeihin kymmeniä tuhansia mm. 1871-1881.
Osa väestä siirtyi karjanhoitoon, osalle se oli liian vaikeaa. Samoihin aikoihin etenkin Irlannista siirtyi työvoimaa ulkomaille ja siksi maataloustyövoiman hinta nousi.


title: Viljalait

text: Silti populistiset argumentit protektionismin puolesta ovat nykyisessä keskustelussa samanlaisia kuin tuolloin, vaikka kyse on vain jonkun tuottajan suojelemisesta hän naapuriensa vapaiden valintojen seurauksilta.


title: Viljalait

text: Taloustieteilijä John V.C. Nyen mukaan viljalakien kumoamisesta alkanut "vapaakaupan kausi" ei ollut suinkaan niin vapaa kuin on väitety.


title: Viljalait

text: Runoilija Ebenezer Elliott (1781 – 1849) tunnetaan nimellä "viljalakirunoilija" ("Corn Law rhymer"). Elliott uskoi hänen isänsä masuunin konkurssin johtuneen viljalaeista. Konkurssi joudutti isän kuolemaa ja Elliot menetti siinä myös omat sijoituksensa ja nälkiintyi rutiköyhänä, kodittomana, työttömänä ja epätoivoisena, yritti itsemurhaakin. Päästyään myöhemmin jaloilleen hän kuitenkin aina samaistui köyhiin, omisti elämänsä viljalakien vastaiselle taistelulle ja ryhtyi myös chartistijohtajaksi kunnes chartistit hylkäsivät viljalakien vastustuksen ja turvautuivat väkivaltaan.


title: Viljalait

text: Elliot julkaisi "Viljalakirunot" vuonna 1831, ja ne tekivät hänestä kansainvälisesti tunnetun, niitä julkaistiin ympäri maailmaa. Runot olivat ilmaisultaan aggressiivisia, sarkastisia ja värikkään kuvailevia sekä raivokkaan vihaisia epäoikeudenmukaisuutta kohtaan. Runot kampanjoivat hallituksen maanomistajia vastaan - nämä estivät kilpailun ja pitivät leivän kalliina. Runot myös kuvasivat työläisten kammottavaa tilaa ja vertasivat sitä armottomasti aatelin elämään.


title: Viljalait

text: Seuraavina vuosina Elliot julkaisi lisää vastaavia runoja. Elliott kuvasi itseään seuraavasti: ""Väitän olevan ihmiskunnan tähän asti suurimman, siunauksellisimman ja ainoan rikoksettoman vallankumouksen pioneeri. Väitän myös olevan tuon vallankumouksen runoilija - vapaakaupan bardi; ja sen vaurauden, viisauden ja rakastavan ystävällisyyden, minkä vapaakauppa lopulta tuo, kautta myös universaalin rauhan bardi.""


title: Live at Donington 1990

text: Live at Donington 1990 on englantilaisen rockyhtyeen Whitesnaken vuonna 2011 julkaisema livealbumi. Nimensä mukaan, albumi äänitettiin vuonna 1990 Donington Parkissa, kun yhtye soitti Monsters of Rock -festivaalilla pääesiintyjänä.


title: Live at Donington 1990

text: Vuonna 1989 Whitesnake julkaisi albumin "Slip of the Tongue", kokoonpanolla David Coverdale, Adrian Vandenberg (ei soita "Slip of the Tonguella", mutta oli kirjoittamassa suurimman osan albumin kappaleista), Steve Vai, Rudy Sarzo ja Tommy Aldridge. Seuraavana vuonna yhtye aloitti Liquor & Poker -maailmankiertueensa, jonka kohokohtana oli esiintyminen Monsters of Rock -festivaalilla Donington Parkissa Englannissa (yhtyeen kolmas esiintyminen festivaalilla, toinen pääesiintyjänä) yli 70 000 ihmisen edessä.


title: Live at Donington 1990

text: Noin 20 vuotta myöhemmin, David Coverdale omisti ainoan videotaltioinnin Monsters of Rock -konsertista, ja koska Frontiers Records vaati livealbumin ja DVD:n uuden studioalbumin lisäksi, Coverdale antoi Donington -konsertin julkaistavaksi. Albumi on myös miksattu 5.1 stereona.


title: Live at Donington 1990

text: Albumi julkaistiin 20. toukokuuta Japanissa, 3. kesäkuuta Euroopassa ja 7. kesäkuuta Yhdysvalloissa. Albumi on saatavilla kahden CD:n settinä, DVD:nä, CD/DVD-combona sekä digitaalisena versiona. DVD myös sisältää kuvagallerian Liqour & Poker -kiertueelta ja dokumentin "Slip of the Tongue" -albumin teosta.


title: Live at Donington 1990

text: 29. huhtikuuta Frontiers Records julkaisi trailerin albumia varten, jossa David Coverdale puhui albumin teosta ja sen sisällöstä. Whitesnaken kotisivuilla julkaistiin myös artikkeli albumista.


title: Live at Donington 1990

text: Albumi sai paljolti positiivisia arvosteluja. Marcus Jervis About.comista antoi levylle 4 tähteä viidestä ja sanoi, että: ”tämä albumi on täynnä aidosti mahtavia kappaleita.” Craig Hartranft Dangerdog.comista antoi CD:lle 4.5 viidestä ja sanoi: ”suositellaan hienona livealbumina.”


title: Tai-Pan (romaani)

text: Tai-Pan on James Clavellin kirjoittama romaani, joka on osa kirjailijan laajempaa Aasia-saagaa. Romaani kertoo eurooppalaisista ja yhdysvaltalaisista kauppiaista, jotka muuttivat asumaan Hongkongiin ensimmäisen oopiumsodan jälkeen. Romaanista on myös tehty elokuvaversio, joka on myös nimeltään "Tai-Pan".


title: Tai-Pan (romaani)

text: Romaani alkaa kuvaten Britannian voittoa ensimmäisessä oopiumsodassa, jonka jälkeen maa saa haltuunsa Hong Kongin saaren. Vaikka saari on suurimmaksi osin asuttamaton eikä sen maasto ole suotuisa, se on helposti rantauduttavissa. Tästä syystä Britannian hallitus, sekä useat kauppahuoneet, uskovat saaren olevan hyvä tukikohta Kiinan kaupalle.


title: Tai-Pan (romaani)

text: Romaanissa esiintyy useita henkilöitä, mutta se keskittyy erityisesti kahden kilpailevan kauppahuoneen omistajiin, Dirk Struaniin ja Tyler Brockiin. Molemmat miehet pyrkivät jatkuvasti tuhoamaan toinen toisensa sekä taloudellisesti että henkilökohtaisella tasolla. Struania kutsutaan romaanissa usein Tai-Paniksi, mikä on hänen kiinalaisilta saama lempinimi, joka on merkkinä tämän asemasta kaikkien muiden kauppahuoneiden päällikkönä. Brock pyrkii Sturanin tuhoamisen myötä saamaan haltuunsa tämän tittelin, ja nousemaan ikuiselta toiselta sijaltaan.


title: Ajay Devgan

text: Ajay Devgan (oik. Vishal Veeru Devgan, s. 2. huhtikuuta 1969) on intialainen elokuvanäyttelijä, -tuottaja ja -ohjaaja. Hän työskentelee hindinkielisessä elokuvateollisuudessa. Hän on voittanut kaksi National Film Awards -palkintoa ja kolme Filmfare Awards -palkintoa. Intian valtio myönsi Devganille Padma Shri -palkinnon vuonna 2016.


title: Ajay Devgan

text: Devgan meni naimisiin näyttelijä Kajolin kanssa 24. helmikuuta 1999. Heillä on kaksi lasta, vuonna 2003 syntynyt tytär Nysa ja vuonna 2010 syntynyt poika Yug.


title: Richard Cobden

text: Richard Cobden (3. kesäkuuta 1804 – 2. huhtikuuta 1865) oli englantilainen tehtailija, radikaali ja liberaali politiikko, joka toimi Anti-Corn Law Leaguen johtajana. Häntä on kutsuttu ”suurimmaksi kansainvälisten asioiden klassisen liberaaliksi ajattelijaksi”.


title: Richard Cobden

text: Cobdenin isä oli köyhä viljelijä, jolla oli 11 lasta. 15-vuotiaana Cobden työskenteli setänsä tukkuliikkeessä ja ryhtyi kauppamatkustajaksi. Setä huomasi pojan intohimoisen kiinnostuksen opiskelemiseen ja varoitti tätä, että sellaisesta on haittaa liike-elämässä. Sedän liikkeen tehtyä konkurssin Cobden onnistui lainaamaan rahaa ja perustamaan oman kangasvärjäämön.


title: Richard Cobden

text: Värjäämö oli kannattava, mutta Cobden hoiti sitä vasemmalla kädellä käyttäen aikansa opiskeluun ja tutkimukseen ja kirjoittaen "Manchester Times" -lehteen nimimerkillä ”Libra”. Vuonna 1835 hän julkaisi ensimmäisen pamflettinsa, jossa puolusti rauhaa, puuttumattomutta ja vapaakauppaa kuten koko lopun elämäänsä. Pian hän myös ryhtyi Manchesterin politiikkaan. Hänestä tuli yksi Manchesterin koulukunnan perustajista.


title: Richard Cobden

text: Maailmankuuluksi Cobden tuli viljalakien (”Corn laws”) vastaisen taistelun johtajana. Viljatullit nostivat viljan hintaa ja siten pönkittivät parlamentissa valtaa pitävän aatelisen maanomistajaluokan asemaa muiden kustannuksella. Cobdenin mukaan lait pitivät köyhien leivän kalliina.


title: Richard Cobden

text: Vuoden 1841 vaaleissa hänet valittiin parlamenttiin sitoutumattomana liberaalina, maan johtavana vapaakaupan puolestapuhujana ja Anti-Corn Law Leaguen johtajana.


title: Richard Cobden

text: Vuonna 1845 tuli huono sato ja Irlannin nälänhätä. Konservatiivipääministeri Peel vaati puolueensa linjan vastaisesti hallituksessaan tullien hyllyttämistä kunnes parlamentti kumoaisi viljalait, mutta ministerit vastustivat. Whig-puolueen johtaja John Russell tuki Peeliä. 4. joulukuuta 1845 "The Times" -lehden uutinen kertoi hallituksen kutsuvan parlamentin tammikuuksi koolle kumoamaan viljalain. Lordi Stanley erosi hallituksesta protestiksi.


title: Richard Cobden

text: Seuraavana päivänä Robert Peel erosi, koska ei uskonut voivansa saada lakiaan läpi, joten kuningatar Victoria nimitti Russellin muodostamaan hallituksen. Cobden kieltäytyi Russellin tarjoamasta kauppa-asiain varapuheenjohtajuudesta toimiakseen riippumattomana vapaakaupan puolestapuhujana. 20. joulukuuta 1945 Russell oli epäonnistunut muodostamaan hallituksen ja Peel pysyi pääministerinä.


title: Richard Cobden

text: Toukokuussa lopulta alahuone hyväksyi viljalakien kumoamisen ja kesäkuussa ylähuone vahvisti sen.


title: Richard Cobden

text: Konservatiivipuolueessa Peeliä pidettiin petturina, ja kuukautta myöhemmin hänen hallituksensa kaatui. Eropuheessaan Peel sanoi viljalain kumoamisen Richard Cobdenin ansioksi:


title: Richard Cobden

text: ...mies, joka, niin uskon, toimien puhtaista ja omaa etua tavoittemattomista motiiveista, on puolustanut asiaansa väsymättömällä energialla ja vetoamalla järkeen kaunopuheisesti esiintyen sitäkin ihailtavammin...


title: Richard Cobden

text: Ranskalainen taloustieteilijä, journalisti, poliitikko ja kuuluisa taloustieteen popularisoija Frédéric Bastiat oli aikanaan kuullut Cobdenin silloisesta kampanjasta viljalakia vastaan ja vannonut ryhtyvänsä Ranskan Cobdeniksi. Vuonna 1846 hän perusti Pariisiin vapaakauppayhdistyksen ja oman lehden.


title: Richard Cobden

text: Toukokuussa 1846 "The Economist" -lehti ylisti päätöstä: ”peloton luottamus suuren periaatteen totuudellisuuteen ja oikeudenmukaisuuteen” ja Anti-Corn Law League –yhdistystä: ”"mahtavin ja menestyksekkäin järjestö, joka tässä maassa on ikinä ollut millään asialla, on ollut väsymätön ponnistuksissaan, piittaamaton henkilökohtaisista uhrauksistaan ja on osoittanut sellaista omistautumista asialle, että maan historiasta ei löydy vertaista"". Samalla lehti pelkäsi ylähuoneen vetoa.


title: Richard Cobden

text: Voittonsa jälkeen Anti-Corn Law League jatkoi taisteluaan muuta protektionismia vastaan.


title: Richard Cobden

text: "Encyclopaedia Britannican" mukaan Cobden onnistui vaikuttamaan Peeliin ja viljalain kasvava epäsuosio ja Irlannin nälänhätä olivat myös ratkaisevia tekijöitä.


title: Richard Cobden

text: Cobden oli uhrannut liiketoimensa, hyvinvointinsa ja terveytensä viljalakien vastaiselle kampanjalle. Siksi hänen ystävänsä katsoivat kansakunnan olevan hänelle velkaa kiitollisuuden ja ihailun osoituksen. Kansalaiskeräys kokosi 80 000 puntaa Cobdenille.


title: Richard Cobden

text: Cobden kieltäytyi jälleen Russellin tarjoamasta ministeripaikasta. Hän halusi vetäytyä rauhaan mutta hänen maineensa oli kiirinyt ympäri Euroopan ja hän päätyi taas mukaan radikaaliliikkeeseen. Hän matkusti ympäri Eurooppaa, keskusteli valtiomiesten kanssa ja puhui kansanjoukoille.


title: Richard Cobden

text: Cobden uskoi vapaakaupan tuovan rauhaa. Hän esitti aseriisuntaa ja kansainvälistä rauhanvälittämistä.


title: Richard Cobden

text: Yhdysvaltain sisällissodassa hän tuki pohjoista, koska se vastusti orjuutta.


title: Luettelo lintuheimoista

text: Tämä on BirdLife Suomen hyväksymän luokituksen mukainen luettelo maailman lintujen heimoista.


title: Ebenezer Elliott

text: Ebenezer Elliott (17. maaliskuuta 1781 Masborough, Yorkshire – 1. joulukuuta 1849 Houghton Barnsleyn lähellä) tunnetaan nimellä "viljalakirunoilija" ("Corn Law rhymer"). Elliott uskoi hänen isänsä masuunin konkurssin johtuneen viljalaeista. Konkurssi joudutti isän kuolemaa ja Elliott menetti siinä myös omat sijoituksensa ja nälkiintyi rutiköyhänä, kodittomana, työttömänä ja epätoivoisena, yritti itsemurhaakin. Päästyään myöhemmin jaloilleen hän kuitenkin aina samaistui köyhiin, omisti elämänsä viljalakien vastaiselle taistelulle ja ryhtyi myös chartistijohtajaksi kunnes chartistit hylkäsivät viljalakien vastustuksen ja turvautuivat väkivaltaan.


title: Ebenezer Elliott

text: Elliott julkaisi "Viljalakirunot" vuonna 1831, ja ne tekivät hänestä kansainvälisesti tunnetun, niitä julkaistiin ympäri maailmaa. Runot olivat ilmaisultaan aggressiivisia, sarkastisia ja värikkään kuvailevia sekä raivokkaan vihaisia epäoikeudenmukaisuutta kohtaan. Runot kampanjoivat hallituksen maanomistajia vastaan - nämä estivät kilpailun ja pitivät leivän kalliina. Runot myös kuvasivat työläisten kammottavaa tilaa ja vertasivat sitä armottomasti aatelin elämään.


title: Ebenezer Elliott

text: Seuraavina vuosina Elliott julkaisi lisää vastaavia runoja. Elliott kuvasi itseään seuraavasti: ""Väitän olevan ihmiskunnan tähän asti suurimman, siunauksellisimman ja ainoan rikoksettoman vallankumouksen pioneeri. Väitän myös olevan tuon vallankumouksen runoilija - vapaakaupan bardi; ja sen vaurauden, viisauden ja rakastavan ystävällisyyden, minkä vapaakauppa lopulta tuo, kautta myös universaalin rauhan bardi.""


title: Scopus

text: Scopus on suomalainen funk / soul yhtye joka on tehnyt kaksi pitkäsoittoa.


title: Tekijänoikeusneuvosto

text: Tekijänoikeusneuvosto avustaa opetusministeriötä tekijänoikeutta koskevien asioiden käsittelyssä sekä antaa lausuntoja tekijänoikeuslain soveltamisesta.


title: Tekijänoikeusneuvosto

text:
Tekijänoikeusneuvostosta määrätään tekijänoikeuslaissa ja tekijänoikeusasetuksessa. Neuvoston kokoonpanon määrää valtioneuvosto kolmeksi vuodeksi kerrallaan. Keskeiset tekijänoikeuslaissa mainitut oikeuksien haltijat ja suojakohteiden käyttäjät ovat edustettuina neuvostossa. Kuitenkin puheenjohtaja, varapuheenjohtaja ja vähintään yksi jäsen nimetään näiden tahojen ulkopuolelta.
Kuka tahansa voi pyytää lausuntoa tekijänoikeusneuvostolta. Lausuntopyynnön voi esittää myös sähköpostitse. Yksityishenkilön lisäksi myös esimerkiksi yritykset, yhteisöt, poliisi, hallintoviranomaiset tai tuomioistuimet voivat pyytää lausuntoa. Vapaamuotoisen lausunnon on oltava riittävän seikkaperäinen, mutta sen laatiminen ei edellytä juridista asiantuntemusta. Neuvosto käsittelee lausunnot, joiden käsittelyajat riippuvat vireillä olevien lausuntopyyntöjen määrästä. Yleensä on syytä varautua noin puolen vuoden käsittelyaikaan.


title: Gurumarkkinointi

text: Gurumarkkinointi – Keittiöpsykologiaa insinööreille on Antti Apusen ja Jari Parantaisen kirjoittama insinööreille suunnattu markkinointia käsittelevä kirja. Vuonna 2011 ilmestyneen kirjan on kustantanut Talentum.


title: Gurumarkkinointi

text: Teos käsittelee laajasti kysymystä, miten toiseen ihmiseen voi oppia vaikuttamaan. Kirjaa esitelleen kriitikon Eevastiina Gjerstadin mukaan vaikuttamisen tutkimus ja siihen liittyvä kirjallisuus ovat varsinkin Yhdysvalloissa jo vakiinnuttaneet asemansa. Hänen mukaansa teos on varsin käytännönläheinen antaessaan konkreettisia välineitä vaikuttamiseen, joskin akateemiselle lukijalle se saattaa jäädä hiukan pinnaliseksi. Kriitikon mukaan sen etuna on, että siitä puuttuu alan kirjallisuudessa tavanomainen bisnesjargon, mutta se on silti viihdyttävä. Kirja osoittaa että itse kukin luulee olevansa vaikuttamisen ulkopuolella. Vaikuttamisen lakeja ovat vastavuoroisuus, niukkuus, lauman paine, johdonmukaisuuden tarve ja auktoriteetti, ja ne vaikuttavat kaikkiin.


title: Gurumarkkinointi

text: Teoksen kirjoittajat tiivistävät viestinsä seuraavasti:


title: Indoiranilainen kantakieli

text: Indoiranilainen kantakieli eli kantaindoiraani on kantaindoeuroopan indoiranilaisen haaran hypoteettinen, rekonstruoitu kantakieli, josta indoarjalaiset kielet, iranilaiset kielet sekä nuristanilaiset kielet ovat eriytyneet 2. vuosituhannen eaa puoliväliin mennessä.


title: Indoiranilainen kantakieli

text: Kantaindoiraania puhunut väestö yhdistetään tavallisesti Andronovon kulttuurin varhaisvaiheeseen (2000-luvun loppupuoli eaa).


title: Indoiranilainen kantakieli

text: Huomattavin vokaali-ilmiö oli kantaindoeuroopan *"e", *"o", *"a" -vokaalien neutraalistuminen pelkäksi [a]-vokaaliksi kaikissa fonologisissa ympäristöissä, millä oli huomattava vaikutus indieurooppalaisen ablaut-mekanismin toimivuuteen.


title: DC Entertainment

text: DC Entertainment on yhdysvaltalainen tuotantoyhtiö, joka on keskittynyt tuottamaan DC Comicsin sarjakuviin pohjautuvia televisiosarjoja, elokuvia, animaatioita, videopelejä sekä muita media-aiheisia tuotteita.


title: Vankityrmä

text: Vankityrmä on erityisesti maanalainen huone tai selli, jossa pidetään vankeja. Vankityrmät yhdistetään yleisesti keskiajan linnoihin.


title: Tule minun luokseni, kulta

text: Tule minun luokseni, kulta on folk-laulaja Joose Keskitalon neljäs studioalbumi. Se julkaistiin 4. maaliskuuta 2009 levymerkillä Helmi Levyt.


title: Tule minun luokseni, kulta

text: Albumi on nauhoitettu kelanauhurilla. Sen teemoina ovat kuolema ja rakkaus.


title: Tule minun luokseni, kulta

text: Albumi sai erinomaisen vastaanoton. Desibelin Ilkka Valpasvuo antoi albumille täydet viisi tähteä. Hän sanoi albumin olevan tunnelautaukseltaan ylivertainen ja ylisti Keskitalon näkemystä sovituksissa, stemmoissa, ja instrumentaatiossa. Soundin Ville Pirinen kutsui albumin hartautta sen olennaisimmaksi osa-alueeksi, ja sanoi Keskitalon tuotannon olevan kaukana nykyisestä ylituotetusta popmusiikista, tekstien olevan arvoituksellisia ja artistin sovituksien ja puheosuuksien pitävän tuotoksen mielenkiintoisena.


title: Tule minun luokseni, kulta

text: Kaikki kappaleet säveltänyt, sanoittanut ja sovittanut Joose Keskitalo.


title: Helmi Levyt

text: Helmi Levyt on suomalainen levy-yhtiö. Sen johtajana toimii Arwi Lind, joka on myös yrityksen perustaja ja soittaa itse monilla Helmi-julkaisuilla. Levy-yhtiö sai alkunsa Savonlinnassa, mutta toimii nykyään Helsingissä. Helmi-levyjen ensimmäinen julkaisu oli Joose Keskitalon 7" vinyyli-ep vuonna 2004. Jaakko ”Jaakko Eino Kalevi” Savolainen on Keskitalon ohella alusta asti levy-yhtiön toiminnassa mukana ollut Helmi-artisti. Keskeinen hahmo Helmi-levyjen toiminnassa on niin ikään laulaja-lauluntekijä Sami Kukka (oikealta nimeltään Esa Santonen), joka on myös miksannut ja masteroinut useita yhtiön julkaisemia levyjä. Helmi Levyt julkaisee musiikkia genrerajoista piittaamatta. Yhtiön katalogista löytyy niin kansanmusiikkia, folkrockia, elektroa kuin myös modernia iskelmää. Vaihtelevat ja monipuoliset julkaisuformaatit ovat myös osa yhtiön toimintamallia; Helmi Levyt on julkaissut artistiensa tuotoksia niin vinyylinä, c-kasetteina, CD- ja DVD-levyinä kuin myös digitaalisissa formaateissa.


title: Michel Guy

text: Michel Guy (28. kesäkuuta 1927 Pariisi, Ranska – 30. heinäkuuta 1990 Pariisi, Ranska) oli ranskalainen kulttuurivaikuttaja ja poliitikko, joka toimi Jacques Chiracin hallituksessa kulttuuriministerinä 1974–1976.


title: Michel Guy

text: Vuonna 1971 Guy perusti presidentti Georges Pompidoun ja kulttuuriministeri Jacques Duhamelin tukemana Pariisin syysfestivaalin. Ensimmäisen kerran festivaali pidettiin seuraavana vuonna, ja Guy oli tapahtuman johtajana vuodesta 1972 kuolemaansa asti, vuoteen 1990. Tapahtuma tunnetaan siitä, että se houkuttelee paikalle useita avantgardetaiteilijoita monilta eri taiteen aloilta. Vuonna 1974 Ranskan pääministeriksi nimettiin Jacques Chirac, joka nimitti Guyn kulttuuriministeriksi. Syysfestivaalien johdossa hänet korvasi väliaikaisesti Alain Crombecque. Guy oli ministerinä vuoteen 1976, jolloin hänen tilalleen astui Françoise Giroud.


title: Michel Guy

text: Guy nimettiin 1983 Bernard Faivre d'Arcierin johtaman Avignonin festivaalin varajohtajaksi. Marraskuussa 1986 hänet nimettiin kulttuurikanava La Septin johtokuntaan, ja vuonna 1989 hän siirtyi kanavaa valvovaan elimeen.


title: Michel Guy

text: Guy kuoli pitkällisen sairauden jälkeen kotonaan Pariisissa 30. heinäkuuta 1990.


title: Elokuu (vuoden 2011 elokuva)

text: Elokuu on suomalainen road movie -muotoinen draamaelokuva.


title: Elokuu (vuoden 2011 elokuva)

text: Elokuu on Oskari Sipolan taiteellinen lopputyö Taideteollisesta korkeakoulusta.


title: Elokuu (vuoden 2011 elokuva)

text: Elokuu on Bronson Club -tuotantoyhtiön ensimmäinen Rookie-hanke. Rookie-projektin tarkoitus on antaa nuorille elokuva-alan ammattilaisille mahdollisuus tehdä pitkää elokuvaa taiteellisesti tai tuotannollisesti vastuullisessa asemassa ensimmäistä kertaa. Bronson Club haluaa hankkeen avulla löytää nuorten kautta uusia tapoja tehdä ja toteuttaa elokuvia. Elokuvia, jotka valikoituvat hankkeeseen mukaan yhdistävät se, että ne heijastavat nykyhetkeä ja ovat näkökulmiltaan tuoreita. Rookie-projekti on Bronson Clubin low budget -malli tehdä elokuvia. Tuotantomallin mahdollistaa avoimuus, suunnitelmallisuus, vuosittainen jatkuvuus sekä yhteistyökumppanit. Kaikki mahdolliset muuttujat on pyritty minimoimaan ennalta määritellyillä tuotannollisilla malleilla.


title: Elokuu (vuoden 2011 elokuva)

text: Elokuva kertoo nuoresta Akusta, jota ylioppilaskirjoitusten jälkeen uhkaa tylsä kesä, kun tyttöystävä, kaverit ja vanhemmat lähtevät kaupungista. Tylsältä vaikuttava kesä muuttuu juhannuksena, kun elämää vähemmän kokenut Aku kohtaa kauniin ja villin Julin. Nuori nainen pummaa Akulta kyydin Itä-Suomeen ja hyväsydäminen poika suostuu arvaamatta, mitä matka tuo tullessaan.53. Nordische Filmtage Lübeckin nuorisosarjan juryn mukaan "Ensimmäisessä pitkässä elokuvassaan ohjaaja on onnistunut kertomaan tarinan elokuvallisesti ja tiheästi, mutta vaivatta. Erinomainen näyttelijäntyö, kuvaus, leikkaus ja musiikki sekä loistava käsikirjoitus tekevät tästä kiihkeästä kesäisestä rakkaustarinasta erityislaatuisen ja kestävän teatterielokuvan. Sen nuori tekijäryhmä on osoittanut läpikotaista ymmärrystä siitä, miten voimakas elokuva tehdään, ja herättänyt suurta odotusta tulevia töitä kohtaan."


title: Elokuu (vuoden 2011 elokuva)

text: Karjalainen-lehden Jussi Virratvuoren mukaan "Oskari Sipola on ohjannut mainion kesäisen elokuvan, jossa eletään nuoruuden murrosvaihetta kaikilla tasoilla. Elokuu on realistinen, koskettava ja hauska roadmovie, jossa matkanteon ohessa kyetään porautumaan nuoren miehen sielunelämään. Aikuisuuteen hyppääminen kun tuntuu usein edellyttävän rajojen kokeilemista.".


title: Elokuu (vuoden 2011 elokuva)

text: Helsingin Sanomien Leena Virtasen mukaan "Vaikka elokuvan tarinan luulisi olevan niin loppuun kaluttu että yököttää, Sipola onnistuu löytämään siihen jotakin persoonallista." Hän kirjoittaa myös, että "Elokuu on tyylipuhdas tie-elokuva suomalaisessa maisemassa."


title: Elokuu (vuoden 2011 elokuva)

text: Suomen Kuvalehden Kalle Kinnusen mukaan "Elokuussa ei ole vääriä nuotteja. Se ei ole suuri sukupolvielokuva eikä raskaan sarjan draama, mutta elämänjanon tunneydin on aito. Persoonallinen tie-elokuva ei juuri kalpene Napapiirin sankarien rinnalla."


title: Elokuu (vuoden 2011 elokuva)

text: City-lehden Harri Närhi antaa elokuvalle neljä tähteä ja kirjoittaa "...kerrankin talutetaan kankaalle uusia kasvoja ja tarinassa on samaa logiikkaa kuin elämässä - etenkin tunteiden ja järjen risukoissa harhailevan nuoren elämässä."


title: Elokuu (vuoden 2011 elokuva)

text: Demari-lehden Rane Aunimon mukaan "...esikoisohjaaja vaistoaa henkilöjensä haavoittuvuuden koskettavasti ja viipyilee tunnelmissa herkästi, mille laitan tällaisessa elokuvassa suuren painoarvon. Reipas ja suora vuoropuhelu pätkii vain harvoin, ja nuorten näyttelijöiden luonteva läsnäolo kameran edessä erottuu kotimaisen elokuvatuotannon jähmeydestä hetkeä korostavana ja sen tavoittavana arkitodellisuutena."


title: Elokuu (vuoden 2011 elokuva)

text: Kulttuurivihkojen Eero Hirvenoja kirjoitti, että "Sipolan ohjaustyö on kuvamaailmaltaan huoliteltu, mutta kaiken kaikkiaan ylipitkä aikuistumisriitin kuvaus. Mielekästä materiaalia siinä olisi riittänyt korkeintaan lyhytelokuvaan.".


title: Elokuu (vuoden 2011 elokuva)

text: Episodi-lehden Niina Holmin mukaan "Elokuu on hämmentävän kesy, tunkkainen, jopa konservatiivinen elokuva." Hän arvelee ohjaaja-käsikirjoittaja Sipolan ammentaneen suurimmat vaikutteensa amerikkalaisista nuorisoelokuvista.


title: Elokuu (vuoden 2011 elokuva)

text: Aviisin Henri Waltter Rehnströmin mukaan "Oskari Sipolan käsikirjoittama ja ohjaama "Elokuu" yrittää olla syvällinen kuvaus nuoren miehen eksistentiaalisesta ahdistuksesta, mutta jää varsin pinnalliseksi raapaisuksi hormoniensa ohjailemasta teinipojasta". Rehnström antaa kehuja Sipolan ohjaajantaidoista, mutta kehottaa kuitenkin seuraavalla kerralla jättämään käsikirjoittamisen ammattilaisille.


title: Elokuu (vuoden 2011 elokuva)

text: Ilta-Sanomien Tarmo Poussun mielestä kiltin pojan ja villin tytön romanssi ei kehity eikä syvene. "Tyhjäkäyntisyyden alati uhkaama leffa käy loppua kohden todella uuvuttavaksi, kun sen tarina jää kohtuuttoman pitkäksi toviksi etsiään soveliasta lopetusta. Odotus on turhaa, sillä elokuvaan valittu päätös on sen käänteistä kaavamaisempia".


title: Elokuu (vuoden 2011 elokuva)

text: Film-o-holicin Juha Rosenqvist kirjoittaa: "Pitkän elokuvan vaikeus näkyy Elokuussa. Se on ylipitkä ja siinä on paljon tarinallista joutokäyntiä."


title: Elokuu (vuoden 2011 elokuva)

text: Iltalehden Tuomas Riskala nimesi arvionsa otsikolla "Nuori, naiivi ja konservatiivi". Riskalan mukaan elokuva on moraalitarina, jonka mustavalkoisuus häkellyttää. Hänen mielestään tämä ennen kaikkea näkyy karikatyyreiksi tehdyissä henkilöhahmoissa.


title: Elokuu (vuoden 2011 elokuva)

text: Etelä-Saimaa-lehden Petteri Väirtö antaa elokuvalle neljä tähteä ja kirjoittaa: "Sipola ei pelkää epäilyä eikä hiljaisuutta, joita viimeistä vapauden kesää elävä väistämättä kokee. Bile- ja läppäkohtaukset ovat rentoja, varsinainen voima on pysähtyneissä hetkissä."


title: Elokuu (vuoden 2011 elokuva)

text: Jukka L. Savolainen (Smack-the-Jack.net) antaa elokuvalle viisi tähteä ja kirjoittaa: "Sipolan tarina on teeskentelemätön ja toimii sujuvasti alusta loppuun. Hän tekee erinomaista työtä henkilöohjaajana. Hän saa näyttelijöistä aitouden, joka välittyy myös katsojalle."


title: Elokuu (vuoden 2011 elokuva)

text: Nyt-liitteen julkaisemassa kriitikkomittarissa elokuva sai pistekeskiarvon 2,2.


title: Space Oddity (kappale)

text: Space Oddity on brittiläisen muusikon David Bowien vuonna 1969 julkaistu kappale ja single samannimiseltä albumilta. Siitä muodostui Bowien ensimmäinen hitti sen noustessa Britanniassa sijalle 5. Vuonna 1975 single julkaistiin uudelleen, jolloin se nousi brittilistan ykköseksi. Laulu kertoo Majuri-Tomista, jonka kohtalona on harhailla ikuisesti maailmankaikkeudessa.Buckley 2005, s.82.


title: Space Oddity (kappale)

text: Kappale on David Bowien uran suosituimpia. Lisäksi sen hittinä oleminen kahteen eri otteeseen, 1969 ja 1975, tekee ”Space Odditysta” Bowien myydyimmän singlen Britanniassa.Immonen 2005, s.29.


title: Space Oddity (kappale)

text: ”Space Oddity” sai vaikutteita muun muassa Stanley Kubrickin elokuvasta "Avaruusseikkailu 2001", ja sen nimi on eräänlainen muunnos filmin englanninkielisestä nimestä "Space Odyssey". Aihe oli ajankohtainen myös ensimmäisen kuulennon vuoksi.Immonen 2005, s.27.


title: Space Oddity (kappale)

text: Ensimmäisen kerran kappale äänitettiin helmikuussa 1969 Bowien makuuhuoneessa Chelsean Clairville Grovessa Lontoossa. Se esitettiin Simon & Garfunkel -tyylisenä duettona Bowien ystävän John Hutchinsonin kanssa.Buckley 2005, s.82.


title: Space Oddity (kappale)

text: Kappaleen tuotti Gus Dudgeon, joka oli kutsuttu apuun sen jälkeen, kun työstä olivat ensin kieltäytyneet George Martin sekä Tony Visconti, joka piti ”Space Odditya” vain halpana rahastuksena samanvuotisen Apollo 11:n kuulennolla. Kappaleella ei Viscontin mielestä ollut mitään tekemistä Bowien aiemman, vakavan folk rockin sekä epäkaupallisten projektien kanssa. Hänen mukaan Bowie myös imitoi laulussaan liikaa John Lennonia.Buckley 2005, s.82-83. Tuottajaksi ilomielin tullut Dudgeon piti Viscontin kieltäytymistä uskomattomana, ja uskoi tämän hukanneen elämänsä tilaisuuden. Tuottajana Dudgeon erosi joustavasta Viscontista pikkutarkkuudellaan.Buckley 2005, s.83.


title: Space Oddity (kappale)

text: Vaikka yhteistyö Dudgeonin kanssa muodostui onnistuneeksi, Bowie pyysi tämän singlen tuottamisesta kieltäytyneen Viscontin tuottamaan "Space Oddity" -albuminsa.Buckley 2005, s.83.


title: Space Oddity (kappale)

text: Kappale äänitettiin kesäkuussa 1969.Immonen 2005, s.27. Sovituksesta vastasivat Bowie ja Paul Buckmaster. Äänityksissä käytetyt sessiomuusikot olivat Rick Wakeman (mellotron), Mick Wayne (kitara), nimensä perusteella pestin saanut Herbie Flowers (bassokitara), Pentangle-yhtyeen rumpali Terry Cox sekä jousisektio. Lisäksi klassisen koulutuksen saanut Paul Buckmaster soitti huilua ja selloa. Kappaleen kitarasoolon kohdalla kuuluvista kättentaputuksista vastaa sosialistipoliitikko Tony Bennin anoppi Nita Benn.Buckley 2005, s.85.


title: Space Oddity (kappale)

text: Rick Wakeman myöhästyi äänitysten alusta juututtuaan metroon. Hän teki ensimmäisessä mellotroniotossaan virheen, mutta onnistui toisella yrityksellään.Buckley 2005, s.85.Tyyliltään ”Space Oddity” on akustisen kitaran hallitsema folk-pop-kappale,Buckley 2005, s.82. johon tuo science fiction -tunnelmaa Bowien soittama stylofoni.Immonen 2005, s.29. ”Space Oddityn” merkittävä ero ajan muihin poplauluihin on siinä, ettei kappaleessa ole lainkaan kertosäkeistöä.Buckley 2005, s.82.


title: Space Oddity (kappale)

text:
Sanoituksellisesti kappale oli David Bowien ensimmäinen viite kiinnostukseen ulkoavaruutta kohtaan. Singlen julkaisun aikoihin Bowie harrasti jopa lyhytaikaisesti ufojen etsimistä. Tieteistarinaksi kappale on myös lapsenomainen; laulussa puhutaan muun muassa avaruuslaivasta raketin sijaan, ja lisäksi Majuri-Tomia kutsutaan etunimellä. Lopputuloksena Majuri Tom onkin sätkynukke, pelkkä avaruuteen alumiinilla päällystetyllä vessapaperirullaraketilla ammuttu leikkikalu, joka lentää lastenhuoneen katonrajassa avaruuden sijaan. Kappaletta onkin tästä syystä pidetty Bowien erään aiemman singlen, ”The Laughing Gnomen”, muunnelmana.Buckley 2005, s.88-89.
Laulussa on myös ankeampi teema, ja sanoitus on myös vertauskuva huumausaineille. Kappaleessa kuultava lähtölaskenta onkin kuvaus heroiinipiikin ottamisen ja sen vaikutuksen alkamisen väliselle ajalle. Heroiinia on pidetty traumatisoituneiden ja heikosta itsetunnosta kärsineiden henkilöiden huumeena, minkä vuoksi se toimi hyvänä metaforana hylätylle, avaruudessa ajelehtivalle astronautille. Huumeaihe oli Bowielle jokseenkin tuttu, sillä hän oli itse kokeillut heroiinia vuonna 1968.Buckley 2005, s.89. Sanoituksen kohta ”And the papers want to know whose shirt you wear” on puolestaan viittaus brittiläisessä slangissa vallitsevaan kysymykseen ”Whose shirt you wear?” (), toisin sanoen ”Mitä joukkuetta kannatat?”.


title: Space Oddity (kappale)

text: Kappaleen säe ”Ground control to Major Tom” kuuluu rockin kuuluisien väärinkuultujen sanoitusten joukkoon muodossa ”Ground control to Mao Tse-Tung”.Buckley 2005, s.89.


title: Space Oddity (kappale)

text: ”Space Oddity” -singlen julkaisi Philips Records 11. heinäkuuta 1969 B-puolenaan ”Wild Eyed Boy from Freecloud”. Yhdysvalloissa sen julkaisi samalla kappalelistalla Mercury Records.Immonen 2005, s.215. Vaikka kappaleen tuotanto oli ollut vuoden 1969 mittapuulla kunnianhimoinen, tuottaja Gus Dudgeon tiesi, että ”Space Oddity” oli tyylillisesti hyvin erikoislaatuinen single. Elettiin myös aikakautta, jolloin singleillä saattoi kestää jopa kuukausia ennen mahdollista nousua listalle.Buckley 2005, s.85.


title: Space Oddity (kappale)

text: Vaikka BBC soitti ”Space Odditya” suorassa lähetyksessä samanaikaisesti kuulennon yhteydessä, itse tapahtuma kuitenkin häiritsi kappaleen markkinointia Britanniassa. BBC Radio pelkäsi, että kappaleen soittaminen osoittaisi huonoa makua ottaen huomioon kolmen astronautin edelleen epäselvä tilanne. Niinpä kappale aluksi hyllytettiin,Buckley 2005, s.86. eikä se saavuttanut menestystä, vaikka listan laatijoita yritettiin lahjoa 140 punnan palkkiolla.Buckley 2005, s.90. Lopulta astronauttien palattua turvallisesti Maahan, alkoi levy jälleen soida radiossa,Buckley 2005, s.86. ja kappale nousi parhaimmillaan sijalle 5 syyskuun 6. päivänä 1969. Menestys toi Bowielle myös ensimmäisen esiintymisen Top of the Pops -televisio-ohjelmaan.Buckley 2005, s.86.


title: Space Oddity (kappale)

text: Vuonna 1973 kappale saavutti tilastomerkinnän Yhdysvalloissa yltäen Billboard Hot 100 -listan 15. sijalle. Samana vuonna kappaleesta kuvattiin myös Mick Rockin ohjaama promovideo.Buckley 2005, s.612. Myös Britanniassa tehty uudelleenjulkaisu osoittautui menestyksekkääksi, sillä ”Space Oddity” oli listaykkösenä kaksi viikkoa marraskuussa 1975. Kyseisen vuoden uudelleenjulkaisu ylsi top 10:een myös Irlannissa ja Alankomaissa menestyen alkuperäisjulkaisua paremmin.


title: Space Oddity (kappale)

text: Vielä 1983 single ylsi kolmannen kerran listalle saarivaltakunnassa sijan 85 muodossa.


title: Space Oddity (kappale)

text: Sopimuksellisista epäselvyyksistä johtuen tuottaja Gus Dudgeonille ei maksettu kappaleesta koskaan rojalteja. Asiasta käytiin myös oikeusjuttu, jonka Dudgeon hävisi.Buckley 2005, s.87.


title: Space Oddity (kappale)

text: Bowie julkaisi kappaleesta myös italiankielisen version ”Ragazzo solo, ragazza sola” (), joka on julkaistu muun muassa vuonna 1982 ilmestyneellä harvinaisuuksia sisältävällä kokoelmalla "Rare".Immonen 2005, s.27. Bowie oli kiinnostunut levyttämään vierailla kielillä, ja lisäksi Italiassa oli julkaistu kahden pojan esittämä, hyvin toteutettu käännösversio, jonka pelättiin uhkaavan alkuperäislevytyksen menestystä. Tuottaja Gus Dudgeon palkkasi italiankielen kääntäjän opettamaan Bowielle ääntämistä, ja kappale äänitettiin joulukuussa 1969. Bowie sai tietää vasta äänityksen jälkeen, että sanoitus kertoikin pojan ja tytön romanttisesta tapaamisesta vuorenhuipulla, eikä astronauteista. Kääntäjän mukaan alkuperäinen aihe ei olisi menestynyt Italiassa.Buckley 2005, s.90. ”Ragazzo solo, ragazza sola” julkaistiin Italiassa vuonna 1970, ja siitä tuli hitti.Buckley 2005, s.90.


title: Space Oddity (kappale)

text: Vuonna 1980 julkaistu Bowie-kappale ”Ashes to Ashes” on jatkoa ”Space Oddityn” tarinalle. Muita seuraajia kappaleelle ovat muun muassa Pete Shillingin vuoden 1984 hitti ”Major Tom (Coming Home)” sekä teemallisesti hyvin samankaltainen Elton Johnin kappale ”Rocket Man”, jota oli mukana tekemässä ”Space Oddityn” tuottaja Gus Dudgeon.Buckley 2005, s.90. Vuonna 2009 kappaleesta tehtyä erään amerikkalaisen laulajan esittämää versiota käytettiin Lincoln-auton mainoksessa.


title: Space Oddity (kappale)

text: ”Space Odditysta” ovat levyttäneet cover-version muun muassa Natalie Merchant, Rick Wakeman, Ayreon, Helloween, Star One sekä Émilie Simon. Suomenkielisestä versiosta ”Kapteeni Tom” vastasi vuonna 1973 Arto Sotavalta.


title: Space Oddity (kappale)

text: Keväällä 2013 kanadalainen astronautti Chris Hadfield teki kappaleesta cover-musiikkivideon, joka filmattiin Kansainvälisella avaruusasemalla.


title: Space Oddity (kappale)

text: Alkuperäisen, vuoden 1969 singlen, harvinaisin painos on kuvakannellinen Britannian-painos. Niiden olemassaolosta ei tiedetty ennen vuotta 1996, jolloin löydettiin kolme kappaletta kuvakansia. Näiden julkaisujen arvo on noin 5 000 euroa kappaleelta.Immonen 2005, s.27. Kaikki alkuperäispainokset olivat monofonisia miksauksia, vaikkakin Alankomaissa ilmestyi joitakin stereofonisia demoja.


title: Barney Bigard

text: Albany Leon ”Barney” Bigard (1906–1980) oli yhdysvaltalainen klarinetisti, saksofonisti ja orkesterinjohtaja New Orleansista.


title: Barney Bigard

text: Bigardin alkuperäinen soitin oli klarinetti, jonka soittamista hänelle opetti Lorenzo Tio Jr. Klarinetistina hän esiintyi New Orleansissa paraateissa ja myöhemmin soitti tenorisaksofonia useissa yhtyeissä. Vuoden 1924 lopulla hän muutti Chicagoon ja liittyi King Oliverin orkesteriin, jossa soitti vuoteen 1927 asti. Hän soitti myös muun muassa Jelly Roll Mortonin, Johnny Doddsin ja Louis Armstrongin yhtyeissä.


title: Barney Bigard

text: Duke Ellington otti Bigardin yhtyeensä klarinetistiksi vuonna 1927, ja Bigard tunnetaankin parhaiten juuri Ellingtonin kanssa tekemistään nauhoituksista. Hän oli näkyvässä roolissa erityisesti kappaleissa ”Harlem Air Shaft”, ”Rose Room” sekä osittain itse säveltämässään hittinauhoituksessa ”Mood Indigo”. Hän nauhoitti vuonna 1936 Ellingtonin orkesterin soittajista kootulla pienryhmällä nimeltä "Barney Bigard and His Jazzopaters". Ryhmän nauhoituksiin kuuluu muun muassa ensimmäinen versio jazzstandardista ”Caravan”. Bigard lähti Ellingtonin yhtyeestä vuonna 1942 kyllästyneenä jatkuvaan kiertueella olemiseen.


title: Barney Bigard

text: Ellingtonin yhtyeen jälkeen Bigard soitti Freddie Slackin ja Kid Oryn yhtyeissä ja esiintyi vuoden 1946 elokuvassa "Etelän tähtien alla". Vuonna 1947 hän liittyi Louis Armstrongin All-Stars-kokoonpanoon, jonka mukana hän konsertoi ympäri maailmaa vuoteen 1955 asti. Soitettuaan vuodet 1958–1959 Cozy Colen big bandissä hän liittyi Armstrongin ryhmään uudestaan vuonna 1960, mutta lähti lopullisesti yhtyeestä vuonna 1961. Vuonna 1962 hän vetäytyi osittain musiikkielämästä, mutta esiintyi silti toisinaan Earl Hinesin ja Johnny St. Cyrin yhtyeiden kanssa.


title: Raša Sraka

text: Raša Sraka (s. 10. lokakuuta 1979 Ljubljana) on slovenialainen judoka.


title: Raša Sraka

text: Sraka on saavuttanut alle 70 kg:n sarjassa Euroopan-mestaruuden Düsseldorfissa 2003, EM-hopeaa Wienissä 2010, EM-pronssia Mariborissa 2002, Bukarestissa 2004 ja Tšeljabinskissa 2012 sekä sijoittunut viidenneksi Rotterdamissa 2005 ja Istanbulissa 2011. Lisäksi hän on ollut EM-kilpailuissa seitsemäs 63 kg:n painoluokassa Oviedossa 1998 sekä 70-kiloisissa Tampereella 2006 ja Lissabonissa 2008. MM-kilpailuissa hän on saanut pronssia 70 kg:n sarjassa Kairossa 2005 ja Tokiossa 2010 sekä sijoittunut viidenneksi Pariisissa 2011 ja seitsemänneksi Rotterdamissa 2009. Lontoon olympialaisissa 2012 hän oli seitsemäs.


title: Raša Sraka

text: Sraka sai alle 20-vuotiaiden MM-kilpailuissa pronssia 63 kg:n painoluokassa Calissa 1998. Junioreiden EM-kilpailuissa hän saavutti hopeaa 66-kiloisissa Ljubljanassa 1997 ja pronssia 63 kg:n sarjassa Bukarestissa 1998. Hän on voittanut sotilaiden maailmanmestaruuden 70-kiloisissa 2000, 2005 ja 2006 sekä sotilaiden Euroopan-mestaruuden samassa painoluokassa 2010. Välimeren kilpailuissa hän on saanut 70 kg:n sarjassa kultaa Tunisissa 2001 sekä hopeaa Almeriassa 2005 ja Pescarassa 2010. Maailmancupeissa ja Continental Open -kilpailuissa hän on voittanut seitsemän turnausta, ollut viisi kertaa toinen ja 11 kertaa kolmas, Masters-, Grand Prix- ja Grand Slam -kilpailuissa hän on saavuttanut neljä voittoa, yhden kakkossijan ja viisi kolmossijaa. Slovenian mestaruuksia hänellä on aikuisten sarjassa kymmenen.


title: Vlora Beđeti

text: Vlora Beđeti (s. 22. lokakuuta 1991) on slovenialainen judoka.


title: Vlora Beđeti

text: Beđeti sai alle 20-vuotiaiden MM-kilpailujen 63 kg:n painoluokassa hopeaa Agadirissa 2010 ja pronssia Pariisissa 2009. Hän saavutti samassa sarjassa pronssia Wienin EM-kilpailuissa 2010. Vuonna 2013 hän sai 57 kg:n painoluokassa kultaa Mersinin Välimeren kilpailuissa ja pronssia Rio de Janeiron MM-kilpailuissa. Hän kuului Slovenian pronssijoukkueeseen joukkuekilpailussa Montpellier’n EM-kilpailuissa 2014 ja Bakun Euroopan kisoissa 2015.


title: Vlora Beđeti

text: Beđeti on saavuttanut Maailmancupeissa ja Continental Open -kilpailuissa kolme turnausvoittoa, yhden kakkossijan ja kolme kolmossijaa. Masters-, Grand Prix- ja Grand Slam -kilpailuissa hän on ollut kaksi kertaa toinen ja kaksi kertaa kolmas. Hän on voittanut kerran Slovenian-mestaruuden.


title: Verwall

text: Verwall on Itäisiin Alppeihin kuuluva vuoristoalue Itävallan Tirolin ja Vorarlbergin osavaltioiden rajalla.


title: Verwall

text: Vuoristoalueen korkein huippu on Hoher Riffler (3 168 m; koordinaatit ).


title: Lechtalin Alpit

text: Lechtalin Alpit () on Itäisiin Alppeihin kuuluva vuoristoalue läntisessä Itävallassa.


title: Lechtalin Alpit

text: Vuoristoalueen korkein huippu on Parseierspitze (3 040 m; koordinaatit ).


title: Allgäun Alpit

text: Allgäun Alpit on Itäisiin Alppeihin kuuluva vuoristoalue.


title: Allgäun Alpit

text: Vuoristoalueen korkein huippu on Großer Krottenkopf (2 656 m; koordinaatit ).


title: Ammergaun Alpit

text: Ammergaun Alpit ( tai "Ammergebirge") on Itäisiin Alppeihin kuuluva vuoristoalue Saksan Baijerissa ja Itävallan Tirolissa.


title: Ammergaun Alpit

text: Vuoristoalueen korkein huippu on Daniel (2 340 m; koordinaatit ).


title: Sophie Tucker

text: Sophie Tucker, alun perin Sonja Kališ (, 1887–1966), oli amerikkalainen laulaja ja vaudeville-esiintyjä. Hän esitti aluksi blackface-näytöksiä kahviloissa ja vaudeville-esityksissä ja lauloi myöhemmin musikaalinäytelmissä New Yorkissa ja Lontoossa. Hän näytteli toisinaan myös elokuvissa. Tuckerin tunnetuimmaksi kappaleeksi on jäänyt Shelton Brooksin säveltämä ”Some of These Days”.


title: Sophie Tucker

text: Sonja Kališ syntyi 13. tammikuuta 1884 venäjänjuutalaiseen perheeseen. Perhe muutti pian Sonjan syntymän jälkeen Venäjältä Puolaan ja pian sen jälkeen Bostoniin Yhdysvaltoihin Sonjan ollessa kolmen vuoden ikäinen. Pian Yhdysvaltoihin muuton jälkeen perhe vaihtoi sukunimekseen Abuza ja asettui asumaan Hartfordiin.


title: Sophie Tucker

text: Sophie meni 16-vuotiaana naimisiin Louis Tuck -nimisen miehen kanssa ja vuotta myöhemmin synnytti tälle lapsen. Mies kuitenkin jätti perheen lapsen synnyttyä. Sophie vaihtoi sukunimensä Tuckeriksi ja alkoi esiintyä tällä nimellä. Hän muutti New Yorkiin ja esiintyi aluksi kahvila- ja kapakkalaulajana. Vuonna 1906 hän alkoi esiittää blackface-esityksiä vaudevillenäyttämöllä.


title: Sophie Tucker

text:
Vuonna 1909 Tucker otettiin esiintyjäksi Broadwayllä esitettävään "Ziegfeld Follies" -musikaalirevyysarjaan, ja kahdessa vuodessa hänestä tuli sarjan pääesiintyjä. Lopulta hän luopui blackface-naamiosta, jota oli pitänyt koska ei ollut uskonut normaalin ulkonäkönsä vetävän yleisöä, ja hänen suosionsa vain kasvoi. Tucker esitti huumorikappaleita, ragtime-lauluja ja balladeita ja otti repertuaariinsa myös perinteisiä jiddišinkielisiä lauluja. Tuckerin kenties tunnetuin nauhoitus, Shelton Brooksin säveltämä ”Some of These Days”, ilmestyi vuonna 1911.
Ensimmäisen maailmansodan aikana Tucker esiintyi jazzkokoonpanolla nimeltä Five Kings of Syncopation. Vuonna 1914 hän meni naimisiin pianisti Frank Westphalin kanssa ja aviopari myös esiintyi yhdessä. He kuitenkin erosivat jo vuonna 1917. Tuckerin ensimmäinen teatterimusikaalirooli oli vuonna 1919 "Shubert Gaieties" -näytelmässä.


title: Sophie Tucker

text: Vuonna 1921 Tucker tapasi pianisti Ted Shapiron, josta tuli hänen pitkäaikainen yhteistyökumppaninsa. Shapiro toimi Tuckerin musiikillisena ohjaajana ja sävelsi suuren osan tämän materiaalista. Tuckerin 1920-luvun hittejä olivat muun muassa ”I’m the Last of the Red-Hot Mamas”, ”My Yiddishe Momme” sekä uudelleen nauhoitettu ”Some of These Days”. Tucker esiintyi vuonna 1922 Lontoossa esitetyssä musikaalissa "Round in 50", ja matkusti myöhemmällä urallaan paljon Britannian ja Yhdysvaltojen välillä. Hän esiintyi myös näyttelijänä elokuvissa "Honky Tonk" (1929), "Broadway Melody" (1937) ja "Ei meillä pelätä" (1937).


title: Sophie Tucker

text: Tuckerin maine kuitenkin hiipui 1940-luvulle tultaessa, ja hän siirtyi takaisin pienemmille lavoille laulaen enimmäkseen yökerhoissa satunnaisten elokuva- ja teatteriesiintymisten lisäksi. Lauluäänensä heiketessä hän otti repertuaariinsa osittain puhuttuja filosofistyylisiä kappaleita. Vuonna 1963 Tuckerin elämästä tehtiin elokuva "Sophie". Tucker kuoli 9. helmikuuta 1966 New Yorkissa.


title: Pohorje

text: Pohorje on Itäisiin Alppeihin kuuluva vuoristoalue pohjois-Sloveniassa.


title: Pohorje

text: Vuoristoalueen korkein huippu on Črni vrh (1 543 m; koordinaatit ).


title: Ybbstalin Alpit

text: Ybbstalin Alpit () on Itäisiin Alppeihin kuuluva vuoristoalue.


title: Ybbstalin Alpit

text: Vuoristoalueen korkein huippu on Hochstadl (1 919 m; koordinaatit ).


title: ARA Moreno

text: ARA Moreno oli Argentiinan laivaston Rivadavia-luokan taistelulaiva. Alus oli luokkansa toinen dreadnought-taistelulaiva Argentiinan laivastossa. Alus rakennettiin New Jerseyssä, Yhdysvalloissa, ja se valmistui maaliskuussa 1915.


title: ARA Moreno

text: "ARA Moreno" saapui 26. toukokuuta 1915 Puerto Belgranon laivastotukikohtaan osallistuttuaan matkan aikana Panaman kanavan avajaisjuhlallisuuksiin ja kansainväliseen laivastokatselmukseen Hampton Roadsissa, Virginiassa. Alus liitettiin Argentiinassa laivaston ensimmäiseen viirikköön.


title: ARA Moreno

text: Alus vihki toukokuussa 1917 tukikohdan toisen telakka-altaan käyttöön, kun se saapui rungon korjaukseen. Seuraavien viiden vuoden ajan alus osallistui normaaleihin rauhanajan tehtäviin, kunnes se siirrettiin reserviin Puerto Belgranossa 1923. Ankkurissa makaavan aluksen modernisointia Puerto Belgranossa selvitettiin tammikuusta marraskuuhun 1924, mutta se päätettiin toteuttaa Yhdysvalloissa.


title: ARA Moreno

text: Alus siirtyi Tyynenmeren kautta Yhdysvaltoihin. Ennen saapumistaan Philadelphiaan se vieraili Valparaísossa ja Callaossa sekä läpäisi Panaman kanavan. Koneiden öljykäyttöiseksi muuttamisen jälkeen alus jatkoi matkaansa Bostoniin, jossa sen aseistus modernisoitiin, kun siihen asennettiin uudistetut tulenjohtolaitteet ja kolmituumaiset ja kaksinaulaiset ilmatorjuntatykit, jotka korvasivat nelituumaiset tykit. Lisäksi aluksen raskas masto korvattiin verkkorakenteisella ja savuhormiin asennettiin savunhajotin. Alus palasi elokuussa 1926 Puerto Belgranoon, jossa se liitettiin koulutusviirikköön. Se teki lukuisia koulutuspurjehduksia seuraavien vuosien aikana.


title: ARA Moreno

text: Vuonna 1930 alus palasi 1. viirikköön, joka nimettiin 1932 taistelulaivaviiriköksi. Alus kuljetti elokuussa 1933 presidentin viralliselle vierailulle Uruguayyn ja Brasiliaan, ja sitä saattoivat hävittäjät "ARA Yucuma", "ARA Mendoza" ja "ARA La Rioja". Osasto palasi Puerto Belgranoon 22. lokakuuta.


title: ARA Moreno

text: Seuraavana kesänä alus oli uudelleen Brasilian aluevesillä itsenäisyyspäiväjuhlallisuuksissa Rio de Janeirossa. Alus matkasi 1937 sisaraluksensa kanssa Euroopan vesillä ja palasi kotimaahan Funchalin kautta. Alus vieraili seuraavan kerran Brasiliassa syyskuussa 1939 sisaraluksensa kanssa, jolloin alusten mukana oli runsaasti merikadetteja koulutuspurjehduksella. Ennen alusten paluuta Puerto Belgranoon 13. syyskuuta syttyi toinen maailmansota, minkä vuoksi alusten suojaksi lähetettiin hävittäjät "ARA Buenos Aires", "ARA Corrientes", "ARA Misiones" ja "ARA Santa Cruz".


title: ARA Moreno

text: Sotavuodet kuluivat puolueettoman maan laivastossa ilman erityisiä tapahtumia. Alus jatkoi palvelustaan vuoteen 1949, jolloin se siirrettiin Puerto Belgranossa reserviin. Alusta käytettiin toisinaan majoitustilana ja huoltokeskuksena, kunnes se muutettiin 1955 vallankumouksen jälkeen vankilaivaksi. Aluksen miehistö oli supistunut olemattomiin ja ainoastaan ylläpidon kannalta välttämätön miehistö palveli aluksella.


title: ARA Moreno

text: Alus poistettiin laivaston vahvuudesta 1. lokakuuta 1956 ja se myytiin 11. tammikuuta 1957 romutettavaksi Boston Metalsille 2 469 660 Yhdysvaltain dollarilla. Laivasto tervehti 12. toukokuuta viimeisen kerran "Clyden" ja "Oceanin" hinaamaana Puerto Belgranosta Japaniin lähtevää alusta. Alus matkasi Panaman kanavan ja Honolulun kautta, ja se saapui 17. kesäkuuta Yawata Iron and Steel Companylle siihen saakka pisimmän hinausmatkan jälkeen.


title: Erillinen pataljoona 7

text: Erillinen Pataljoona 7 (Er.P 7) oli jatkosodan alkuvaiheessa toimineen Prikaati K:n toinen pataljoona, johon oli sijoitettu Suomessa asuvat aunuksenkarjalaissyntyiset asevelvolliset, jotka olivat siirtyneet Suomeen sisällissodan aikana ja jälkeen. Pataljoonaa täydennettiin suomalaisilla vapaaehtoisilla.


title: Erillinen pataljoona 7

text: Pataljoona tunnettiin Prikaati K:n (Pr.K) lakkauttamisen (22.10.1941) jälkeen:Pataljoonan alkuvaiheet esitetty Prikaati K:n yhteydessä


title: Erillinen pataljoona 8

text: Erillinen Pataljoona 8 (Er.P 8) oli jatkosodan alkuvaiheessa toimineen Prikaati K:n II pataljoona, johon oli sijoitettu Suomessa asuvia vienankarjalaissyntyisiä asevelvollisia, jotka olivat siirtyneet Suomeen sisällissodan aikana ja jälkeen. Pataljoonaa täydennettiin suomalaisilla vapaaehtoisilla.Pataljoonan alkuvaiheet esitetty prikaati K:n yhteydessä


title: ARA Nueve de Julio (C-5)

text: ARA Nueve de Julio (runkonumero C-5) oli Argentiinan laivaston risteilijä. Alus oli alun perin Yhdysvaltain laivaston toisessa maailmansodassa palvellut Brooklyn-luokan risteilijä "USS Boise", jonka Argentiina osti 11. tammikuuta 1951. Alus poistettiin palveluksesta 1978 ja se myytiin romutettavaksi Japaniin seuraavana vuonna.


title: ARA Nueve de Julio (C-5)

text: Alus tilattiin Newport News Shipbuilding and Dry Dock Companyltä Newport Newsistä Virginiasta. Sen köli laskettiin 1. huhtikuuta 1935 ja alus laskettiin vesille 3. joulukuuta 1936 kumminaan Idahon kuvernöörin Clarkin tytär. Alus otettiin palvelukseen 12. elokuuta 1938 ensimmäisenä päällikkönään B. V. McCandlish.


title: ARA Nueve de Julio (C-5)

text: "USS Boise" liitettiin San Pedroon Kaliforniaan sijoitettuun laivaston risteilijäosastoon. Alus aloitti helmikuussa 1939 koeajojen päätyttyä purjehduksen Monroviaan Liberiaan ja Kapkaupunkiin Etelä-Afrikkaan. Marraskuuhun 1941 saakka alus palveli sekä Yhdysvaltain länsirannikolla että Havaijilla. Alus suojasi saattueen Manilaan, jonne se saapui 4. joulukuuta 1941.


title: ARA Nueve de Julio (C-5)

text: Yhdysvaltain liittyessä sotaan alus oli 8. joulukuuta Cebussa. Se liittyi Task Force 5:een Itä-Intiassa, mutta 21. tammikuuta 1942 alus osui kartoittamattomaan matalikkoon Sapensalmessa ja se joutui palaamaan Colombon ja Bombayn kautta Mare Islandin laivastontelakalle korjattavaksi. Korjausten valmistuttua alus lähti 22. kesäkuuta 1942 saattueen suojana Aucklandiin Uuteen-Seelantiin. Tehtävästä vapauduttuaan se palasi Pearl Harboriin ja alus teki 31. heinäkuuta - 10. elokuuta rynnäkön Japanin vesille vetääkseen japanilaisten huomion pois Guadalcanalilta. Elokuussa alus suojasi saattueen Fidžille ja Uusille Hebrideille. Alus suojasi 14.-18. syyskuuta täydennysten toimittamista Guadalcanalille. Alukseen osui kranaatti Cape Esperancen taistelussa, joten alus siirrettiin Philadelphian laivastontelakalle korjattavaksi. Alus oli korjattavana 19. marraskuuta 1942 - 20. maaliskuuta 1943.


title: ARA Nueve de Julio (C-5)

text: Alus lähti 8. kesäkuuta Välimerelle ja se saapui 21. kesäkuuta Algeriin. Alus tuki Sisilian maihinnousua tykistöllään 10. heinäkuuta - 18. elokuuta. Syyskuussa se osallistui maihinnousuun Italian mantereelle Tarantossa 9.-10. syyskuuta ja Salernossa 12.-19. syyskuuta. Alus palasi New Yorkiin 15. marraskuuta, mistä se jatkoi eteläiselle Tyynellemerelle saapuen Milnenlahteen 31. joulukuuta.


title: ARA Nueve de Julio (C-5)

text: Vuoden 1944 syyskuuhun alus osallistui Uuden-Guinean operaatioihin kuten Madang-Alexishafenin tulitukseen 25.-26. tammikuuta, Humboldtinlahden maihinnousuun 22. huhtikuuta, Wakde-Sawarin tulitukseen 29.-30. huhtikuuta, Wakde-Toemin maihinnousuun 15.-25. toukokuuta, Biakin maihinnousuun 25. toukokuuta-10. kesäkuuta, Noemfoorin maihinnousuun 1.-2. heinäkuuta, Cape Sansaporin maihinnousuun 27. heinäkuuta-31. elokuuta sekä Morotain miehitykseen 1.-30. syyskuuta. Alus siirtyi pohjoisemmaksi rintaman siirtyessä Filippiineille. Se osallistui Leyten taisteluun 20.-24. lokakuuta, Syrigaonsalmen taisteluun 25. lokakuuta, Mindoron maihinnousuun 12.-17. joulukuuta, Leyte-Mindoron suojaamiseen 26.-29. joulukuuta, Lingayeninlahden maihinnousuihin kenraali D. MacArthur ollessa aluksella 9.-13. tammikuuta 1945, Luzonin suojaamiseen 14.-31. tammikuuta, Bataanin-Corregidorin valtaukseen 13.-17. helmikuuta ja Zamboangan maihinnousuun 8.-12. maaliskuuta. Vapauduttuaan alus siirtyi Borneolle Tarakanin maihinnousuun 27. huhtikuuta - 3. toukokuuta. Alus kuljetti kenraali MacArthuria 3.-16. kesäkuuta keskisen ja eteläisten Filippiinien alueella sekä Bruneinlahdella ennen paluutaan San Pedroon Kaliforniaan 7. heinäkuuta.


title: ARA Nueve de Julio (C-5)

text: Alus oli San Pedrossa huollettavana ja koulutettavana aina lokakuuhun. Se lähti 3. lokakuuta Yhdysvaltain itärannikolle ja alus saapui New Yorkiin 20. lokakuuta. Yhdysvaltain laivasto poisti aluksen palveluksesta 1. heinäkuuta 1946 ja se myytiin Argentiinalle 11. tammikuuta 1951.


title: ARA Nueve de Julio (C-5)

text: Argentiinaan alus siirtyi vasta 12. huhtikuuta. Argentiinan laivasto otti sen palvelukseensa 11. maaliskuuta 1952 nimettynä "ARA Nueve de Julioksi". Alus osallistui vallankumoukseen, jonka aikana alus ampui öljynjalostamoa sekä sotilaskohteita Mar del Platassa yhdessä laivaston hävittäjien kanssa. Alus törmäsi 1956 sisaralukseensa "ARA General Belgranon" kanssa sotaharjoituksissa tapahtuneessa onnettomuudessa, jolloin kumpikin risteilijä vaurioitui. Se modernisoitiin 1960-luvun alussa asentamalla alukseen Alankomaista ostetut tutkajärjestelmät. Alus poistettiin palveluksesta 1979 ja se romutettiin 1983 Brownsvillessä Texasissa.


title: ARA General Belgrano (1896)

text: ARA General Belgrano oli Argentiinan laivaston Garibaldi-luokan panssariristeilijä. Alus valmistettiin Italiassa Cantiere navale fratelli Orlandon telakalla 1800-luvun lopulla yhdessä sisaraluksensa kanssa. Alukset muodostivat Giuseppe Garibaldi -luokan alaluokan Garibaldi-luokan, jonka muut alukset olivat "ARA Garibaldi", "ARA Pueyrredón" ja "ARA San Martín".


title: ARA General Belgrano (1896)

text: Alus laskettiin vesille 1896. Se muutettiin öljykäyttöiseksi 1930-luvulla. Alus palveli Argentiinan laivastossa aina 8. toukokuuta 1947 saakka.


title: ARA General Belgrano (1896)

text: Regia Marina tilasi aluksen Cantiere Navale Frattelli Orlandolta Livornosta Italiasta. Sen köli laskettiin 1896 ja alus laskettiin vesille 25. heinäkuuta 1897. Argentiinan hallitus osti aluksen 1898 maan jouduttua sodan uhkaan Chileä vastaan. Koeajojen päätyttyä alus otettiin palvelukseen 8. lokakuuta 1898 nimellä "ARA General Belgrano" ensimmäisenä päällikkönään Emilio Barilari.


title: ARA General Belgrano (1896)

text: Alus lähti palvelukseenottopäivänään Genovasta ja se saapui Mar del Plataan 6. marraskuuta. Konfliktin päätyttyä alus kuljetti Argentiinan presidentin Julio Argentino Rocan ja Chilen presidentin Federico Errazuriz Echaurren rauhansopimuksen allekirjoitustilaisuuteen. Vierailtuaan Santa Cruzissa, Rio Gallegosissa, Puerto Harbertonissa ja Ushuaissa alus saapui 15. helmikuuta 1899 Punta Arenasiin, jossa maiden välinen rauhansopimus allekirjoitettiin.


title: ARA General Belgrano (1896)

text: Alus sijoitettiin reserviin 1902. Alukselle asennettiin 1907 lennätin ja se palautettiin palvelukseen seuraavana vuonna. Vuonna 1912 alukselle asennettiin radiolähetin. Aluksen modernisointi aloitettiin 1927 Puerto Belgranossa, mutta ennen sen valmistumista se aloitti matkan Eurooppaan. Alus vieraili Genovassa 7.-16. lokakuuta, jolloin sen miehistö osallistui kenraali Belgranon patsaan paljastustilaisuuteen. Myöhemmin alus vieraili Espanjassa ja uudelleen Genovassa, jossa sen modernisointia jatkettiin. Aluksen kattilat muutettiin öljykäyttöisiksi, sille asennettiin uusi masto ja sen tykistö uusittiin.


title: ARA General Belgrano (1896)

text: Modernisoinnin päätyttyä se palasi Buenos Airesiin 25. lokakuuta 1929. Alus luokiteltiin 1933 rannikkopanssarilaivaksi ja saman vuoden joulukuussa se lähetettiin Mar de Plataan sukellusveneiden emälaivaksi. Alus poistettiin palveluksesta 8. toukokuuta 1947. Se hinattiin Buenos Airesiin, jossa Matanza Riverin telakka romutti aluksen.


title: ARA Garibaldi

text: ARA Garibaldi oli Argentiinan laivaston Garibaldi-luokan panssariristeilijä. Alus valmistettiin Italiassa Ansaldon telakalla yhdessä sisaraluksensa kanssa. Alukset muodostivat Giuseppe Garibaldi -luokan alaluokan Garibaldi-luokan.


title: ARA Garibaldi

text: Alus laskettiin vesille 27. toukokuuta 1895, ja se palveli Argentiinan laivastossa aina 20. maaliskuuta 1934 saakka. Alus muutettiin öljykäyttöiseksi 1930-luvun alussa ja se siirrettiin koululaivaksi.


title: ARA Pueyrredón

text: ARA Pueyrredón oli Argentiinan laivaston Garibaldi-luokan panssariristeilijä. Alus valmistettiin Italiassa Ansaldon telakalla yhdessä sisaraluksensa kanssa. Alukset muodostivat Giuseppe Garibaldi -luokan alaluokan Garibaldi-luokan.


title: ARA Pueyrredón

text: Alus laskettiin vesille 25. syyskuuta 1897. Se muutettiin 30-luvulla öljykäyttöiseksi. Alus palveli Argentiinan laivastossa aina 2. elokuuta 1954 saakka.


title: ARA San Martín

text: ARA San Martín oli Argentiinan laivaston Garibaldi-luokan panssariristeilijä. Alus valmistettiin Italiassa Cantiere navale fratelli Orlandon telakalla yhdessä sisaraluksensa kanssa. Alukset muodostivat Giuseppe Garibaldi -luokan alaluokan Garibaldi-luokan.


title: ARA San Martín

text: Alus laskettiin vesille 25. toukokuuta 1896. Alus muutettiin 1930-luvun alussa öljykäyttöiseksi, ja se palveli Argentiinan laivastossa aina 18. joulukuuta 1935 saakka.


title: Milner

text: Milner on muun muassa seuraavien henkilöiden sukunimi:


title: Todt

text: Todt on seuraavien henkilöiden sukunimi:


title: CRB

text: CRB tai CrB voi tarkoittaa seuraavia:


title: Pietilä

text: Pietilä voi tarkoittaa seuraavia:


title: ARA Almirante Brown (1880)

text: ARA Almirante Brown oli Argentiinan laivaston ironclad-alus, jonka valmisti 1880 Samuda Brothers Lontoossa.


title: ARA Almirante Brown (1880)

text: Alus laskettiin vesille 1880, ja se palveli Argentiinan laivastossa vuoteen 1932. Aluksen suojana oli yhdeksäntuumainen teräksellä päällystetty vyö, ja sen aseistus koostui ajan mukaisesti erikokoisista tykeistä.


title: ARA Almirante Brown (1880)

text: Alus oli varustettu törmäyskeulalla ja sen keula- keula peräkansi olivat lyhyet. Aluksessa oli kaksi mastoa, joissa kummassakin oli tulenjohtolavat, ja ainoastaan yksi savuhormi. Aluksessa oli kaksoispohja, ja sen teräsrunko oli päällystettu puulla ja sinkillä. Aluksen suojana ollut vyö oli pääaseiden kohdalla yhdeksäntuumainen vesirajasta kuusi tuumaa sen alapuolelle kaveten 7,5 puoleentoista tuumaan perää kohden.


title: ARA Almirante Brown (1880)

text: Alus modernisoitiin Le Seynen telakalla 1897-1898, jolloin kahdeksantuumaiset tykit korvattiin kymmenellä 5,9 tuuman 50 pituuskaliiperin Canet-tykeillä. Tykeistä kuusi muodosti patterin, ja loput neljä oli sijoitettu pareittain keulaan ja perään. Vanhentuneet 4,7 tuuman tykit korvattiin kuudella uudemmalla 4,7 tuuman 50 pituuskaliiperin tykillä. Täten aluksen miehistö tarve laski samalla 380.


title: ARA Almirante Brown (1880)

text: Alus poistettu palveluksesta 17. marraskuuta 1932.


title: Fin-tv

text: Fin-tv oli internetissä toimiva suomenkielinen elokuvatietokanta, joka tarjosi käyttäjilleen satoja ilmaisia elokuvia ja televisio-ohjelmia WWW-selaimessa ilman, että omalle tietokoneelle tarvitsi erikseen ladata mitään. Kaikissa palvelun elokuvissa oli suomenkielinen tekstitys. Sivusto avattiin loppukesästä 2009 ja sitä ylläpiti Turkissa asuva mies.


title: Fin-tv

text: Useat tekijänoikeusyhdistykset ottivat yhteyttä sivuston ylläpitäjään, sillä heidän mukaansa palvelu kääri rahaa laittomalla elokuvapalvelulla. Elokuvat oli linkitetty palveluun kuitenkin muualta internetistä, minkä vuoksi palvelun ylläpito kieltäytyi kaikesta vastuusta. Verkkosivuilla oli tarjolla sekä ilmaiseksi että maksua vastaan tuhansia elokuvia, joista ei maksettu tekijänoikeuskorvauksia. Palvelun ylläpito poistikin tuotantoyhtiöiden pyynnöstä aluksi suurimman osan suomalaisista elokuvista, mutta sivusto tarjosi edelleen ulkomaisia elokuvia.


title: Fin-tv

text:
Helmikuussa 2011 useat tekstityssivustot menivät julkaisulakkoon, koska Fin-tv muokkasi ja julkaisi heidän tekstityksiään ilman, että tekstitysten tekijät saivat kunniaa työstään. Päivää myöhemmin Fin-tv ilmoitti, että kesällä 2011 palvelu lopetaan Suomessa ja se muuttaa Ruotsiin. Myöhemmin lopettamispäätös kuitenkin peruttiin ja palvelu ilmoitti jatkossa jättävänsä alkuperäisten tekstittäjien nimet näkyviin.
Toukokuussa 2011 palvelusta tehtiin tutkintapyyntö poliisille. Palvelun pyörittäjien epäiltiin syyllistyneen tekijänoikeusrikokseen.


title: Fin-tv

text: Kesäkuussa 2011 palvelun ylläpito ilmoitti uuden sivuston luomisesta loppukesästä 2011. Uusi sivusto tarjoaa elokuvapalveluja suomalaisten lisäksi ruotsalaisille, norjalaisille sekä tanskalaisille ja se pysyy osittain ilmaisena.


title: Fin-tv

text: Sivustojen osoitteita ovat olleet Fin-tv:n lisäksi Nordic-tv.com ja myöhemmin Hdfin.com & Hdlord.com. Nordic Tv oli Fin-tv:n tekijöiden laatima laiton videosivusto, joka on 80-prosenttisesti suomalainen. Sivusto tarjosi muun muassa videoita tanskalaisille, norjalaisille, ruotsalaisille ja suomalaisille. Nordic Tv perustettiin vuoden 2010 loppupuolella, ja se oli osittain maksullinen. Sivusto muuttui vuonna 2012 talvella Hdfin:ksi. Vuoden 2014 ja 2015 välisenä aikana HDFIN lakkasi päivittämästä sivua, joka on johtanut suuren osan elokuvista muuttuvan toimimattomiksi.


title: ARA Veinticinco de Mayo

text: ARA Veinticinco de Mayo on ollut kolmen Argentiinan laivaston aluksen nimenä:


title: Rasistinen Suomi

text: Rasistinen Suomi on tutkija Vesa Puurosen vuonna 2011 julkaisema kirja rasismista Suomessa.


title: ARA Almirante Brown

text: ARA Almirante Brown, ARA General Brown tai ARA Brown on ollut usean Argentiinan laivaston aluksen nimenä.


title: Kidō senshi Gundam Seed

text: Kidō senshi Gundam Seed (, myös Mobile Suit Gundam Seed) on japanilainen animaatiosarja. Se kuuluu Gundam-sarjaan. Gundam-harrastajien keskuudessa sarja tunnetaan pelkästään kutsumanimellä Seed.


title: Kidō senshi Gundam Seed

text: Kidō senshi Gundam Seedin tuotatti Mainichi hōsō terebi, ja sitä lähetettiin 50 osaa TBS-ketjuun kuuluvilla kanavilla välillä 5. lokakuuta 2002 – 27. syyskuuta 2003. MBS/TBS-kanavalla sarja lähetettiin vielä uudestaan lokakuun 2003 ja syyskuun 2004 välisenä aikana. Vuoden 2004 Tokion kansainvälisillä animaatiomessuilla sarja palkittiin sekä vuoden animaationa että television laatuteoksena. Kadokawa shotenin Gekkan Newtype -lehden syyskuun 2006 numerossa se listattiin ”Uusimpien animaatioiden sata parasta” -listalla ykköseksi yhdessä jatkosarjansa Kidō senshi Gundam Seed Destinyn kanssa.


title: Kidō senshi Gundam Seed

text: Animaatiosarjan valmisti Sunrisen yhdeksäs studio. Tuotannossa pyrittiin luomaan ”uusi Gundam uudelle sukupolvelle” ja tekemään 2000-luvun ensimmäinen Gundam-sarja palaamalla samalla koko Gundam-jatkumoiden alkupisteeseen. Sarja oli ensimmäinen Gundam-televisiosarja, jonka tehtiin osittain digitaalisesti.


title: Kidō senshi Gundam Seed

text: Nimen sana ”Seed” viittaa merkityksessä ”siemen” tarinassa esiintyvään geenimanipulointiin, mutta toisaalta tarkoittaa myös alkukohtaa. . Pelkkä S-kirjain taas viittaan termiin ”Gundams”, sillä sarjassa esiintyy peräti 10 eri Gundam-mechaa.. Gundam-sarjoille epätyypillisesti päähenkilön mechan nimi ei seuraile sarjan nimeä. Sarja oli myös ensimmäinen Avaruusvuosisata-jatkumoon kuulumaton sarja, jonka nimessä käytettiin ”Kidō senshi” -etuliitettä ja myös ensimmäinen erillisjatkumoon sijoittuva sarja, joka sai suoraa jatkoa televisiosarjan muodossa (Kidō senshi Gundam Seed Destiny).


title: Kidō senshi Gundam Seed

text: Aiempien Gundam-sarjojen tapaan Gundam Seedissäkin useat ”gundamit” taistelevat keskenään vihollis- ja liittolaisarmeijoiden riveissä. Tässä sarjassa ”Gundam” on kuitenkin päähenkilö Kira Yamaton keksimä kutsumanimi mechoille (kts. Kidō senshi Gundam Seed -sarjan Gundamit).. Jatkosarja Seed Destiny noudattaa samaa kaavaa.


title: Kidō senshi Gundam Seed

text: Sarjan sisältää väkivaltaisia ja seksuaalisia kohtauksia, ja sen sisältämä sänkykohtaus johti muutamiin ilmoituksiin Japanin televisio-ohjelmien etiikanvalvonta- ja kehitysjärjestö BPO:lle.


title: Kidō senshi Gundam Seed

text: Kosmisen aikakauden (Cosmic Era, C.E.) vuonna 15 maailmanlaajuisesti kuuluisa yleisnero George Glenn ilmoittaa olevansa geenimuunneltu ihminen. Samalla hän julkistaa geenimanipulaatio-ohjeet, mikä johtaa uuden ihmisrodun, geenimanipuloitujen ”koordinaattorien” syntyyn.


title: Kidō senshi Gundam Seed

text: Vaikka geenimanipulointi kielletään useissa maissa lailla, eivät lahjakkaita lapsia haluavat vanhemmat vähene, vaan päin vastoin lisääntyvät vähitellen. Geenimanipuloimattomat, tavalliset ihmiset, ”luonnolliset”, alkavat kadehtia ja pelätä koordinaattorien kykyjä. Vainoja paetakseen koordinaattorit perustavat avaruussiirtokuntiin hallintus P.L.A.N.T.in ja armeija Z.A.F.T.in.


title: Kidō senshi Gundam Seed

text: Vuonna C.E. Plantin ja Maan välisissä neuvotteluissa tapahtuneen pommi-iskun seurauksena Maan liittouma, johon liki kaikki Maapallon maat kuuluvat, julistaa sodan P.L.A.N.T.ia vastaan. Maanviljelysiirtokunta Junius 7:ää vastaan isketään ydinasein, ja yli 240 000 ihmistä saa surmansa. Estääkseen ydinaseiden käytön P.L.A.N.T. kylvää maahan neutronihäiritsijöitä, jotka hillitsevät ydinfissiota. Tämä estää myös ydinenergian käytön, mikä ajaa Maan vakavaan energiakriisiin ja johtaa satojen miljoonien kuolemaan katastrofeissa ja nälänhädissä. Nämä tapahtuvat kiehuttavat tunteita kummallakin puolella ja johtava sodan yltymiseen.


title: Kidō senshi Gundam Seed

text: Neutronihäiritsimet estävät myös tutkien ja viestintäjärjestelmien toiminnan, mikä heikentää olemassaolevia asejärjestelmiä. Sodan odotetaan päättyvän Liittouman voittoon, sillä näillä on tuntuva materiaaliylivoima. P.L.A.N.T. onnistuu kuitenkin tasoittamaan tilanteen ottamalla käyttöön ihmismalliset sotakoneet, mobile suitit, ja sota venyy 11 kuukauden pituiseksi.


title: Kidō senshi Gundam Seed

text: Vuonna C.E. 71 insinööriksi opiskeleva koordinaattorinuori Kira Yamato viettää rauhallista elämää puolueettoman Orbin valtion hallitsemalla Heliopoliksen satelliitilla. Satelliitilla on kuitenkin salaa käynnissä viiden Maan liittouman mobile suitin kehitysprojekti. Asiasta vihiä saava P.L.A.N.T. lähettää paikalle sotilasyksikön, jonka tehtävänä on kaapata prototyypit. Rauhaisa siirtokunta muuttuu hetkessä taistelutantereeksi. Paetessaan Kira päätyy mobile suit -tehtaaseen ja törmää Z.A.F.T.in sotilaisiin. Näiden sotilaiden joukossa on myös Kiran läheinen lapsuudenystävä Athrun Zala, josta Kira joutui eroon vuosia aiemmin.


title: Kidō senshi Gundam Seed

text: Yllättävä kohtaaminen hämmentää Athrunin, joka kuitenkin varastaa robotti Aegiksen. Paikalla olleen Liittouman upseeri Murrue Ramiuksen komentamana Kira päätyy jäljelle jääneen mobile suit Strikeen ja koettaa paeta. Kira joutuu taisteluun odottavien Z.A.F.T.in joukkojen kanssa, mutta onnistuu tuohamaan ne taistelussa.


title: Kidō senshi Gundam Seed

text: Kira onnistuu löytämään hengissä paenneet ystävänsä, mutta taistelu ei ole ohi. Vain Kira voi käyttää Strikeä, joten suojellakseen ystäviään Kira joutuu Murruen pyynnöstä pakon edessä nousemaan Striken ohjaamoon...


title: Kidō senshi Gundam Seed

text: Ohjaaja Fukudan virallisella kotisivulla 25.9.2004 julkaistussa haastattelussa hän kertoo halunneensa Gundam Seed -sarjan ensiteoksessa käsitellä sodanvastaisuutta Kira ja Athrun päähenkilöinä. Samoin 10 joulukuuta julkaistussa haastattelussa jatkosarja Kidō senshi Gundam Seed Destinyn vastaava tuottaja Seiji Takeda sanoi pyrkineensä jatkamaan Gundam Seedin pasifistista sanomaa. Takeda lisäsi myös toivovansa, että Gundam Seed Destinyn katsojat saisivat sen kautta kosketuspintaa tuolloin ajankohtaiseen maailmantilanteeseen, kuten vuonna 2004 uudelleenvalitun Yhdysvaltain presidentti George W. Bushin käynnistämän Fallujan puhdistusoperaatioon ja jatkuvasti kaoottisemmaksi käyvään Irakin tilanteeseen.Tv-sarjan materiaali jaettiin kolmeen osaan ja julkaistiin uudelleen leikattuna kolmena elokuvanmittaisena ”erikoispainoksena”. Kuvakokoosta tehtiin laajakuva leikkaamalla kuvan ylä-ja alareunat. Ääniraita uudistettiin ja osa ääninäyttelijöistä korvattiin uusilla, joita käytettiin myös myöhemmin Gundam Seed -peleissä. Osat I ja II näytettiin televisiossa kahteen päivään jaettuina ennen DVD-julkaisua, mutta viimeistä osaa ei näytetty lainkaan, vaikka monet sen kohtauksista kytekytyvät Gundam Seed Destinyyn.


title: Kidō senshi Gundam Seed

text:
Sarjan katsojaluvut olivat matalimmillaan 4,6 % ja korkeimmillaan 8,0 %. Keskimäärin sarja tavoitti 6,2 % televisiokatsojista. Sarja keräsi Gundam-sarjoista korkeimmat katsojaluvut sitten 80-luvun sarjojen. Sarjan oheistuote-pienoismallit, tv-lähetysten jälkeen myyntiin lasketut DVD-levyt ja samanaikaisesti itse sarjan kanssa eri mediaformaateissa julkaistut Kidō senshi Gundam Seed Astray - ja Gundam Seed MSV -teokset osoittautuivat myös suosituiksi.
ATV:tä ja CBC:tä lukuun ottamatta näillä kanavilla esitettiin pääkanavien lähetysaikaan kilpailevaa TV Oja-Manbō -ohjelmaa (Nippon terebi, nyttemmin lopetettu). Tästä huolimatta Gundam Seedin teemakappale esiteltiin ohjelma ”tv-ohjelmien tunnuskappaleet” -rankingissä. Aiemmin tämä olisi ollut ennen kuulumatonta, mutta Gundam Seedin jälkeen tapa yleistyi lauantain kello kuuden animaatioiden kohdalla. Siihen asti ohjelmalokero 17.00–18.00 oli ollut varattu itse tuotetuille, block net - tai crossnet-aikakauden jäänteenä Fuji tv:n ohjelmille. TYS, joka ei tämän vuoksi ollut näyttänyt juuri lainkaan verkostoituja ohjelmia tuohon aikaan (pois lukien kolme Heisei-kauden Ultraman-sarjaa, jotka näytettiin koulujen loma-aikoina), siirtyi kesken aiemman Ultraman Cosmos -sarjan TBS:n kanssa samanaikaisesti lähettäväksi asemaksi ja näytti Gundam Seedin kokonaisuudessaan. Tietyillä alueilla (mm. MBS, BSS) Gundam Seed oli ensimmäinen pääkanavan kanssa samaan aikaan näytetty Gundam-sarja.


title: Kidō senshi Gundam Seed

text: Sarjan DVD:t julkaistiin 28.3.2003–26.3.2004. DVD:itä julkaistiin yhteensä 13, ja niitä myytiin yhteen laskettuna yli 1,4 miljoonaa kappaletta.


title: Kidō senshi Gundam Seed

text: 23. helmikuuta 2010 julkaistiin myös DVD-boksi.


title: USS Philadelphia (CL-41)

text: USS Philadelphia (CL-41) oli Yhdysvaltain laivaston vuonna 1937 palvelukseenotettu Brooklyn-luokan kevyt risteilijä. Alus myytiin 1951 Brasilialle, joka liitti sen laivastoonsa nimellä "Almirante Barroso".


title: USS Philadelphia (CL-41)

text: Alus tilattiin Philadelphian laivastontelakalta, missä köli laskettiin 28. toukokuuta 1935. Alus laskettiin vesille 17. marraskuuta seuraavana vuonna kumminaan Pennsylvanian kuvernöörin George H. Earlen puoliso ja se otettiin palvelukseen 23. syyskuuta 1937 ensimmäisenä päällikkönään Jules James.


title: USS Philadelphia (CL-41)

text: Alus poistettiin Yhdysvaltain laivaston alusluettelosta 9. tammikuuta 1951.


title: USS Philadelphia (CL-41)

text: Alus myytiin Brasilialle, joka liitti sen laivastoonsa nimellä "Barroso". Alus poistettiin palveluksesta 1973 ja se romutettiin seuraavana vuonna.


Ihmisen viheliäisyydestä ja muita esseitä on Timo Hännikäisen vuonna 2011 ilmestynyt esseekokoelma. Teoksen on kustantanut Savukeidas.


title: Ihmisen viheliäisyydestä ja muita esseitä

text: Hännikäinen kirjoittaa samastuvansa nationalistina suomalaiseen kulttuuriin ja kulttuuriperintöön. Valtio on pelkkä väline, mutta suomalaista kulttuuriperintöä kannattaa kehittää, vaalia ja puolustaa. Virallinen suomi ja suomalainen älymystö suhtautuu tähän kuitenkin Hännikäisen mukaan välinpitämättömästi. ”On mahdoton ajatella, että Helsinki-Vantaan lentoaseman tai Helsingin keskusrautatieaseman seinät koristeltaisiin Aleksis Kiven, Volter Kilven, Maria Jotunin tai Paavo Haavikon kuvin. Suomalaisuutta edustamaan kelpaavat vain huippu-urheilijat ja menestyneet hienomekaniikan tuotteet.” Kansallisvaltio on vakiinnuttanut yhtäläiset oikeudet ja hyvinvoinnin, ja suomen kielen ovat kirjakieleksi aikoinaan muokanneet kansallisuusaatteen elähdyttämät yliopistoihmiset. Hännikäisen mukaan useimmat ihmiset haluavat asua ympäristössä, jossa enemmistöllä on sama äidinkieli, historia ja tapakulttuuri kuin itsellä. Yhteiskunta tarvitsee yhteisiä arvoja, tapoja ja päämääriä, muuten edessä on hajaannus ja ryhmien eristäytyminen.


text: Tärkeimmäksi siteekseen suomalaisuuteen Hännikäinen nimeää äidinkielen. ”Kuulun siihen kansaan, jonka kielellä ajattelen.” Äidinkieli mainitsee läheisen suhteen moniin kirjoihin, kuten "Kuolleet omenapuut" tai "Maa on syntinen laulu". ”Minussa herättää iloa ja ylpeyttä se, että pystyn suomalaisena nauttimaan noissa teoksissa sellaisista ulottuvuuksista, jotka eivät koskaan voi kokonaan avautua ulkomaalaiselle yleisölle. Ne ovat "omia" tyystin eri tasolla kuin ihailemani ulkomaalaiset teokset.” Suomalaisuuteen sinänsä pysyy suomalaisena vain viittaamaan, mikä käy parhaiten symbolien ja arkkityyppien kautta. Olennaisimpana suomalaisen kansanluonteen ja kansallistunteen ulottuvuutena Hännikäinen pitää jääräpäistä yksilöajattelua. Korpi-ihminen ei lämpene jatkuvalle sosiaalisuudelle, kuten small talkille, ”lässytykselle”. Korpikirjallisuuden perinnettä edustavat ainakin Ilmari Kianto, Pentti Linkola ja Heikki Turunen.


text: Suomalaisuuden ajatus ei ole yksiselitteinen eikä suljettu. Se on perusta joka sisältää kulttuureja kulttuurissa. Silti paikallisten identiteettien edustajat pitävät itseään ensisijaisesti suomalaisina. Hännikäinen kirjoittaa, että suomalainen keittiö näyttää lähes tyystin kadonneen ravintolaelämästä. Suomalaisen ruokakulttuurin lisäksi on muitakin väheksyttyjä ja unohdettuja ilmiöitä, jotka ansaitsisivat uutta huomiota. Pohjoisen reuna-alueen ihmisen kulttuuri voi olla ulkopuolisen näkökulmaa kuten Pentti Haanpäällä, sivistyksen keskusten näkökulmasta häiritsevää ja vimmaista. Impivaaralaisuus on halua ”löytää oma tie elämässä ja historiassa, vaikka ääriratkaisuihin turvautumalla”.


text: 1960-luvulla syntyi niin sanottu vastakulttuuri, jonka vihollisena oli Hännikäisen mukaan kaikki aiempien polvien aikaansaama. Vastakulttuuri oli ”leimallisesti nuorten, siis keskeneräisesti sivilisoituneiden ihmisen kulttuuria”. Nykyisin aktionistien ja muiden tempaukset eivät enää tunnu kovin järkyttäviltä, pikemminkin niitä on ”"toistettu" kyllästymiseen saakka”.


text: Ennen yhteiskunnassa oli tärkeässä asemassa sukupuolisiveyden käsite. Kristillinen kirkko saarnasi siitä ja valtiovalta piti sitä yllä. Nykyisin käsitteestä on paljolti luovuttu, mutta oikeanlaisen seksin käsite on yhä olemassa. Nykyaikaista ihannetta voisi Hännikäisen mukaan kutsua ”seksuaaliseksi korrektiukdeksi”. Siveyskulttuurin aikana maksullisten seksipalveluiden käyttöä katsottiin läpi sormien. Oli tapana ajatella, että miesten seksuaalivietti on niin voimakas, että se tarvitsee purkautumisväylän. Nykyään harva uskaltaa puhua julkisesti seksin ostamisesta. Ennen varsinkin miehen oli täysin hyväksyttävää ottaa itseään huomattavasti nuorempi vaimo, nykyään monet paheksuvat ikäeroa. Seksiä pitää harrastaa oikealla tavalla, keskiluokkaisesti. Viehtymys tietynlaisiin kumppaneihin on ”esineellistämistä”. Fantasiat ovat ”pornoistuneen kulttuurin tuotteita”. Feministit näkevät alistamista kaikessa heteroseksuaalisessa kanssakäymisessä.


text: ”Mitä homo sapiensin seksuaalivietistä ikinä sanotaankin, ainakaan se ei ole kohtuullinen, tasa-arvoinen, siisti eikä järkevä.” Hännikäinen arvelee, että seksuaalisen vallankumouksen ajajat eivät lainkaan ymmärtäneet, millaisia voimia he olivat päästämässä irralleen. Hännikäinen kirjoitti "Ilman"-teoksessaan, että pariutuminen on nykyaikana armotonta kamppailua. Toisilla on synnynnäinen etu puolellaan ja toiset joutuvat tekemään kohtuuttomia uhrauksia mukana pysyäkseen tai jäämään loppuiäkseen yksin.


text: Hännikäinen lainaa Anna Kontulan kirjaa "Tästä äiti varoitti". Feministit ovat vaatineet herkkää ja pehmeää miestä, mutta se ei kelpaakaan heille. Ongelma yritetään ratkaista vaatimalla, että miehen on oltava myös ”paha poika”. Nykymies ei enää voi tietää, ”millaista mieheyttä häneltä milläkin hetkellä odotetaan”. Ennen kyse oli ”reilusta vaihtokaupasta”, jossa naiselta odotettiin ”kuuliaisuutta, ahkeruutta ja uskollisuutta, joista mies tarjosi vastineeksi uhrautuvaisuutta ja suojelua”. Nykyajan naiset esittävät vain itsekeskeisiä vaatimuksia tarjoamatta itse mitään.


text: Walter Benjamin totesi, että fasismi on politiikan estetisoimista. Hännikäinen esittää tarkennusta, että muutkin aatteet, esimerkiksi kommunismi, ovat yrittäneet estetisoida politiikkaa, mutta kansallissosialismi vei estetisoinnin pisimmälle. Natsismia on vaikea ihailla esteettisesti muttei poliittisesti, sillä natsismissa estetiikka oli politiikkaa ja päinvastoin. Adolf Hitler muut taiteista kiinnostuneet natsit tekivät yhteiskuntajärjestelmästä taiteellisen näytöksen. Natsismia on usein pidetty vastapurkauksena modernismia vastaan, mutta kaikkein antimoderneinta natsismissa voi Hännikäisen mielestä olla sen ”esteettisyys, valmius uhrata käytännön hyötynäkökohtia kauneuden alttarilla”. Charles Baudelairen ja Oscar Wilden tapaiset 1800-luvun taiteilijat ja kaunosielut valittivat modernin elämän hyötyajattelun olevan karkeaa. Natsijohtajat halusivat koko modernin ympäristön uljaaksi ja yleväksi.


text: Leni Riefenstahlin "Tahdon riemuvoitto" esittää natsismin spektaakkelin säännöllisenä marssivina rivistöinä, rumpaleina ja torvensoittajina, punaisen ja mustan kontrasteina, valotehosteina. Univormuissa, kotka- ja hakaristikuvioisissa tunnuksissa mikään ei ole sattumanvaraista. Susan Sontag on luonnehtinut SS-miehiä eliittisotilaiden yhteisöksi, jonka tavoitteena oli olla ylivertaisen kaunis. Kun vaaralliseksi veljeskunnaksi puetut miehet marssivat, syntyy vaikutelma pysäyttämättömästä voimasta ja tahdosta.


text: Hännikäisen mukaan natsismi elvytti myytin, rituaalin ja symbolin, jotka järkiajattelun ja kansanvallan nousu olivat sivuuttaneet. Kansallissosialismin varsinainen vetovoima oli kristinuskoa ja alkuperäisuskontoja muistuttavassa rituaalisuudessa ja myyttisyydessä. Kun etiikka hylätään estetiikan hyväksi, voidaan Olavi Paavolaisen tavoin puhua dekadenssin pohjavireestä natsismissa. Natsismiin kuului nuoruuden ja ruumiillisen kunnon palvonta, joka juontui vuosisadanvaihteen Saksassa vahvana vaikuttaneesta naturistiliikkeestä. Elämä ja kauneus yritetään ikuistaa. Hakaristin sukulainen on pakanallinen aurinkopyörä, elämän kierron ja hedelmällisyyden tunnus. Teollistuneen ajan puuduttavasta työnteosta on tultava iloista toimintaa vahvoilla ruumiilla. Kiinnostus kuolemaan on myös elämänpalvontaa: yksilö kuolee, mutta kansa, rotu ja valtakunta jatkuvat.


text: Sota on järjetöntä, mutta ihmisyhteisöt toimivat järjettömästi. ”Kovan paikan tullen mikä tahansa sukupolvi on agitoitavissa univormuihin ja aseisiin, eikä siihen vaadita edes kovin taidokasta propagandaa.” Sotaelokuva ei voi vastata taistelukokemusta, koska siitä puuttuu kuolemanpelko. Siksi sodanvastaista sotaelokuvaa on vaikea tehdä. Tähän on yksi harvinainen poikkeus, neuvostoliittolaisen Elem Klimovin elokuva "Tule ja katso" (1985). ”On mahdoton kuvitella kenenkään marssivan värväystoimistoon Klimovin vision innoittamana.” Elokuvan poikkeuksellisuus selittyy sillä, että se kuvaa sotaa siviiliväestön ja lapsisotilaan näkökulmasta. ”Näiden ryhmien vinkkelistä sodassa ei ole mitään kiehtovaa tai kunniakasta, heille se on vain hellittämätöntä pelkoa, pakenemista, puutetta ja menetystä.”


text: Kaikkina aikoina sodankäynti on ollut nuorten miesten tehtävä. Nuori mies on ihanteellisuus sotilas, koska hän lähtee mielellään rintamalle, vaikkei tietäisi mitään sodan syistä. Nuori ihminen elää kuolemattomuusharhan vallassa, hän ei osaa kuvitella, mitä sota on. Nuorelle ihmiselle on myös harvoin kertynyt muuta menetettävää kuin henkensä. ”Nuorissa miehissä asuu myös aggressiivinen, testosteronia uhkuva seikkailunhalu. Sen vuoksi useimmat heistä ovat minusta vastenmielisiä.” Nuoret miehet sotivat myös typeryyden vuoksi. He haluavat kiihkeästi osoittaa miehisyyttään ja ovat toivottoman laumahenkisiä. Rintamalle nuoria miehiä painostavat myös nuoret naiset. Nykyaikainen sota ulottuu myös siviiliväestöön, muuten naiset olisivat luultavasti aivan tyytyväisiä siihen että miehet tappavat toisiaan rintamalla. Hännikäisen mukaan ”sama tekopyhyys leimaa kaikkia naisten käsityksiä väkivallasta”. Kun naisasianaiset puhuvat suomalaisen kulttuurin väkivaltaisuudesta, siinä sivuutetaan se että valtaosta väkivallasta on miesten välistä.


text: Sodankäynnin pitäisi kuulua niille, jotka sen osaavat. Jotkut ammattisotilaat nauttivat taistelusta. Heistä koottujen joukkojen tulisi korvata tuhoisa massa-armeija. Asevelvollisuusarmeijat ovat kalliita ja asetekniikan kehittyminen on antanut etulyöntiaseman nopeasti liikuteltaville ammatti-armeijoille. Sotahistorioitsija John Keegan on myös ehdottanut vaikutteiden ottamista luonnonkansojen sodankäyntimenetelmistä. Tarkalla säätelyllä heimoyhteisöt estivät väkivallan karkaaminen käsistä. Sota on ollut keskeinen ihmisten vuorovaikutuksen muoto, eikä ole todennäköistä, että se läheisessä tulevaisuudessa lakkaisi olemasta sitä. Mutta jos sota kehittyisi säännöillä ja kunniakäsityksillä rajattuun muotoon, sotakuvauksissakin voitaisiin palata kuuluisista taisteluista ja niiden sankareista kertovien eeposten perinteeseen.


text: Klassinen humanismi korosti ihmisyksilön arvoa ja yksilön kykyä kehittää itseään. Mutta humanismi on siirtynyt yksilön järkiperäisestä puolustamisesta tunneperäiseen yhteisöajatteluun. Humanisti ei ole kiinnostunut yksilöstä vaan koko ihmiskunnasta. Ihmisenä olemisen ajatellaan antavan etuoikeuksia. Luokka- ja rotutietoisuuden tavoin ihmiskeskeisyydellä on taipumus asettaa itsensä muiden aatteiden yläpuolelle.


text: "Helsingin sanomien" Jukka Koskelainen kirjoitti, että ”Hännikäinen kirjoittaa hyvin ja suurelta osin vankan kulttuuriesseen perinteen mukaisesti”. Parasta kirjassa ovat erittelyt kansallissosialismin estetiikasta ja sodankäynnistä. Esseissä on kuitenkin mukana liikaa tunteenomaisia yleistyksiä.


text: "Turun sanomien" Juhani Brander kirjoitti: ”Vaikka jotkut Hännikäisen purkauksenomaiset päätelmät ovat älyllisesti kestämättömiä, on hän rohkeutensa takia harvinaisuus suomalaisessa kulttuuri-ilmastossa.”


text: "Kaltion" Jussi Moilasen mukaan Hännikäisen arvostelevuus toimii varsin hyvin, mutta välillä esseissä toistellaan itsestäänselvyyksiä ja monet Hännikäisen väitteet olisivat kumottavissa tai ristiriitaisia.


title: Mitä Houellebecq tarkoittaa?

text: Mitä Houellebecq tarkoittaa? on Timo Hännikäisen toimittama vuonna 2011 Savukeitaan kustantamana ilmestynyt esseekokoelma kirjailija Michel Houellebecqistä.


title: George H. Earle

text: George Howard Earle III (5. joulukuuta 1890 – 30. joulukuuta 1974) oli yhdysvaltalainen poliitikko ja Pennsylvanian kuvernööri 1935–1939.


title: George H. Earle

text: Earle palveli toisen maailmansodan aikana laivastossa. Vuonna 1945 hänet nimitettiin Samoan varakuvernööriksi. Virkakautensa jälkeen hän palasi yritystoimintaan."


title: Ilman

text: Ilman. Esseitä seksuaalisesta syrjäytymisestä on Timo Hännikäisen kirjoittama ja Savukeitaan vuonna 2009 julkaisema esseekirja.


title: Ilman

text: Tutkija ja kriitikko Maaria Pääjärvi on sanonut, että ”"Ilman" on niitä harvoja kirjoja, joita 2000-luvulta voi jäädä elämään. Se onnistui artikuloimaan kokemusta, joka on yhteistä todella monelle ihmiselle.”


title: Istun vastapäätä

text: Istun vastapäätä on Timo Hännikäisen runokokoelma, jonka julkaisi WSOY vuonna 2002. Teos oli ehdokkaana Helsingin Sanomain kirjallisuuspalkinnon saajaksi.


title: Tomorrow

text: Tomorrow voi tarkoittaa esimerkiksi seuraavia:


title: Taantumuksellisen uskontunnustus

text: Taantumuksellisen uskontunnustus on Timo Hännikäisen vuonna 2007 julkaistu esseekokoelma. Teoksen kustansi Savukeidas.


title: Philadelphian laivastontelakka

text: Philadelphian laivastontelakka ("Philadelphia Naval Shipyard" ja Philadelphia Navy Yard), nyk. Philadelphia Naval Business Center, oli ensimmäinen Yhdysvaltain laivaston telakka. Se oli toiminnassa 1801–1995. Yhdysvaltojen laivasto supisti sen toimintoja 1990-luvulla ja pääosa toiminnoista päättyi 30. syyskuuta 1995. Vähän myöhemmin sen länsipäähän perustettiin kaupallinen telakka, jonka nykyinen nimi on Aker Philadelphia Shipyard.


title: Martin Kree

text: Martin Kree (s. 27. tammikuuta 1965 Wickede, Länsi-Saksa) on saksalainen entinen jalkapalloilija.


title: Martin Kree

text: Kree oli pelipaikaltaan puolustaja. Hän pelasi yleensä keskuspuolustajana.


title: Martin Kree

text: Kree edusti vuosina 1994–1998 Bundesliigassa Borussia Dortmundia. Hän voitti seuran riveissä Saksan-mestaruuden vuosina 1995 ja 1996 sekä Mestarien liigan ja Intercontinental Cupin vuonna 1997.


title: Martin Kree

text: Kree edusti Bundesliigassa lisäksi Bochumia vuosina 1984–1989 ja Bayer Leverkusenia vuosina 1989–1994. Hän voitti jälkimmäisen seuran riveissä Saksan cupin vuonna 1993.


title: Stanton

text: Stanton on muun muassa seuraavien henkilöiden sukunimi:


title: Kuningasrotta

text: Kuningasrotta on James Clavellin kirjoittama romaani vuodelta 1962. Se sijoittuu toiseen maailmansotaan, ja käsittelee brittiläisten, australialaisten ja yhdysvaltalaisten sotavankien elämää japanilaisten vankileirillä Singaporessa. Romaani perustuu osittain Clavellin omiin kokemuksiin sotavankina pahamaineisella Changin vankileirillä, ja romaanin päähenkilö Peter Marlowe perustuukin Clavelliin itseensä.


title: Kuningasrotta

text: Romaani on ensimmäinen osa Clavellin suositussa Aasia-saagassa, vaikka sijoittuuksin aikakautensa perusteella neljänneksi sarjassa. Kuningasrotasta on tehty myös elokuvaversio, joka kantaa kirjan nimeä.


title: Eli Reed

text: Eli Reed (s. 1946 Perth Amboy, New Jersey) on yhdysvaltalainen kuvajournalisti. Reed liittyi Magnum Photos -kuvatoimistoon 1980-luvulla. Hän opettaa nykyisin kuvajournalismia Texasin yliopistossa Austinissa.


title: Bysantin–sassanidien sota (572–591)

text: Bysantin–sassanidien sota käytiin sassanidien Persian ja Itä-Rooman valtakunnan välillä, josta nykyään käytetään myös termiä Bysantin valtakunta, vuosina 572–591. Sodan syitä olivat valtakuntien välien kiristyminen äärimmilleen sotaa edeltävien vuosien aikana ja Itä-Rooman keisari Justinus II:n haluttomuus jatkaa vuoden 562 rauhansopimuksessa solmittujen maksujen jatkamista Persialle. Sotatoimet rajoittuivat eteläiseen Kaukasukseen ja Mesopotamiaan, mutta se laajeni myös idässä Anatoliaan, Syyriaan ja pohjoisessa Iraniin.


title: Bysantin–sassanidien sota (572–591)

text: Sota oli yksi osa voimakkaita sotien sarjaa valtakuntien välillä 500-luvulla ja 600-luvun alussa. Se oli myös valtakuntien viimeinen keskinäinen sota, jossa sotatoimet jäisivät vain etulinjalla sijaitseviin provinsseihin, ja jossa kumpikaan osapuoli ei saavuttaisi pysyvää valloitusta vihollisen raja-alueiden takana.


title: Bysantin–sassanidien sota (572–591)

text: Itä-Rooma ja sassanidien Persia olivat sotineet useaan otteeseen 500-luvulla. Yli 60 vuotta vallinnut rauha suurvaltojen välillä oli rikkoutunut vuonna 502 kun Persian kuningas Kavadh I oli rahantarpeessaan hyökännyt roomalaiseen Armeniaan ja Pohjois-Mesopotamiaan. Sota oli päättynyt vuonna 506 seitsemänvuotiseen rauhansopimukseen, johon kuului Rooman suorittamia maksuja Persialle. Rauha osoittautui kuitenkin horjuvaksi ja uusi sota syttyi vuonna 527 valtakuntien välien kiristyttyä äärimmilleen sotaa edeltävien vuosien aikana. Vuonna 532 valtakunnat solmivat niin kutsutun "ikuisen rauhan", joka kuitenkin kesti vain kahdeksan vuotta. Seuraava sota syttyi vuonna 540 kun persialaiset hyökkäsivät Mesopotamiaan ja Syyriaan ryöstäen merkittävän Antiokian kaupungin. Osapuolet sopivat aselevon vuonna 545, mutta tämä ei koskenut Lazicaa, missä sota jatkui vielä vuoteen 562 asti.


title: Bysantin–sassanidien sota (572–591)

text: Lazican sodan päättäneen, niin kutsutun "50-vuotisen rauhansopimuksen" mukaan roomalaiset saivat pitää Lazican, mutta joutuivat maksamaan vuosittain kultaa persialaisille. Suurvaltojen välit alkoivat kuitenkin taas viiletä rauhansopimuksen jälkeisten vuosien aikana. Kiistaa aiheutti Lazican viereinen Suanian alue, jonka roomalaiset olisivat halunneet haltuunsa sen strategisesti tärkeiden solien vuoksi. Kysymystä siitä, kuuluiko Suania Lazicaan ei saatu ratkaistuksi. Persialaiset vaativat myös maksujen maksamista arabiliittolaisilleen lakhmideille, mistä roomalaiset kieltäytyivät.


title: Bysantin–sassanidien sota (572–591)

text: Itä-Rooman keisariksi nousi vuonna 565 Justinus II, joka oli ulkopolitiikassaan aggressiivisempi kuin edeltäjänsä diplomaattisempi Justinianus I. Suurvaltojen välejä kiristi myös roomalaisten liittoutuminen persialaisten vihollisen turkkilaisten kanssa sekä lakhmidien ja Itä-Rooman liittolaisten ghassanidien väliset taistelut. Persialaiset syöksivät noin vuonna 570 Himyarissa nykyisen Jemenin alueella vallasta roomalaismielisen kuninkaan ja asettivat maan paikallisen kuninkaan alaisuuteen. Hänen piti kuitenkin maksaa veroja Persialle, minkä seurauksena Himyar siirtyi persialaisten vaikutusvallan alaisuuteen. Persarmeniassa taas persialaisten vallan alla eläneet kristityt tekivät vuonna 570 salaisen liittolaissopimuksen Itä-Rooman kanssa ja nousivat kapinaan seuraavana vuonna.


title: Bysantin–sassanidien sota (572–591)

text: Persian kuningas Khosrau I olisi kuitenkin halunnut pitää rauhan ja vuoden 572 alussa hän lähetti lähettiläänsä Konstantinopoliin vahvistaakseen, että roomalaiset olivat yhä valmiita noudattamaan vuoden 562 rauhansopimuksen ehtoja. Justinus ei kuitenkaan ollut enää halukas jatkamaan maksuja. Hän ilmoitti antaneensa tukensa persarmenialaisille ja julisti sodan Persialle.


title: Qusar

text: Qusar (; lezgiksi КцIар, "Ktsar" tai Къусар, "Kusar") on kaupunki Azerbaidžanissa. Se sijaitsee Kaukasuksen reuna-alueella Qusarçayjoen varrella 180 kilometriä Bakusta luoteeseen. Kaupunki on Qusarin piirin keskus. Asukkaita on 16 900 henkeä (vuonna 2010).


title: Qusar

text: Qusarista tuli piirikeskus vuonna 1934 ja kaupunki vuonna 1938. Se on maatalousalueen keskus, jossa toimii lähinnä elintarviketeollisuutta. Seudun asukkaat ovat enimmäkseen lezgejä. Kaupungissa on lezgiläinen teatteri, museo ja opettajaopisto.


title: Esko Heilimo

text: Esko (Eskil) Fredrik Heilimo (sukunimi vuoteen 1907 "Hjelmman"; 11. huhtikuuta 1883 Helsinki – 28. elokuuta 1966 Helsinki) oli suomalainen esittelijäneuvos, poliisiylijohtaja ja kihlakunnantuomari.


title: Esko Heilimo

text: Heilimon vanhemmat olivat senaattori, laamanni Fredrik Werner Hjelmman ja Hanna Elisabet Weckman. Tuomari Eino Heilimo oli Esko Heilimon veli. Esko Heilimo pääsi ylioppilaaksi 1901 Kuopion lyseosta ja suoritti Helsingin yliopistossa ylemmän oikeustutkinnon ja ylemmän hallintotutkinnon 1905. Heilimo sai varatuomarin arvon 1908.


title: Esko Heilimo

text: Heilimo oli Suomen senaatin prokuraattorintoimituskunnan virkamiehenä 1911–1912, Uudenmaan lääninhallituksen lääninsihteerinä 1912–1919 ja sisäasiainministeriössä esittelijäsihteerinä 1919–1922, esittelijäneuvoksena 1922–1938 sekä poliisiasiain osaston päällikkönä 1926–1934. Tämän jälkeen Heilimo oli tuomiokunnan tuomarina 1938–1953 Rajajoella, Lapissa kahteen otteeseen, Äyräpäässä sekä Jyväskylässä. Heilimo oli myös Suomen valtuuskunnan sihteerinä Tarton rauhanneuvotteluissa 1920.


title: Esko Heilimo

text: Heilimo oli naimisissa vuodesta 1912 Aino Lillen kanssa.


title: B. K. S. Iyengar

text: Bellur Krishnamachar Sundararaja Iyengar (, , yleensä tunnettu nimellä Yogacharya B. K. S. Iyengar, 14. joulukuuta 1918 Bellur, Karnataka, Intia – 20. elokuuta 2014 Pune, Maharashtra, Intia) oli iyengarjoogan perustaja, vaikka hän ei itse käyttänyt siitä tätä nimitystä. Iyengar harjoitti ja opetti joogaa yli 75 vuotta, ja häntä pidettiin yhtenä maailman eturivin joogaopettajista. Hän kirjoitti joogan filosofiasta ja menetelmistä useita kirjoja, joista tunnetuimpia ovat "Light on Yoga", "Light on Pranayama" ja "Light on the Yoga Sutras of Patanjali".


title: B. K. S. Iyengar

text: Iyengarjoogan harrastajia on maailmanlaajuisesti arviolta miljoonia. Vuonna 2004 Time valitsi Iyengarin yhdeksi maailman sadasta vaikutusvaltaisimmasta ihmisestä.


title: Martti Koskimies

text: Martti Eliel Koskimies (vuoteen 1918 Forsman; 7. maaliskuuta 1899 Jurva – 30. maaliskuuta 1970) oli Suomen poliisiylijohtajana 27.4.1934–21.12.1946.


title: Martti Koskimies

text: Martti Koskimies kuului Forsmanin sivistyssukuun ja hänen isoisänsä oli herännäispappi Oskar Wilhelm Forsman. Koskimies oli sisäasiainministeriön nuorempi hallitussihteeri vuosina 1929–1934, hallitusneuvos ja poliisiasiain osaston päällikkö 1934–1946, valtiovarainministeriön järjestelyosaston päällikkö 1946–1948 ja Keskuskauppakamarin sihteeri 1948–1964. Koskimies oli Raha-automaatiyhdistyksen hallituksen puheenjohtaja 1938–1948 ja Kulosaaren kunnanvaltuuston jäsen.


title: Centaurea aegialophila

text: Centaurea aegialophila on asterikasvien heimoon ja kaunokkien sukuun kuuluva monivuotinen ja miltei varreton kasvi. Enimmillään kasvi on 20 senttimetriä korkea. "Centaurea aegialophila" kukkii maaliskuusta elokuuhun.


title: Centaurea aegialophila

text: "Centaurea aegialophila" -kasvi kasvaa hiekkaisilla merenrannoilla sekä dyyneillä. Kasvia tavataan Kreikassa eteläisellä Egeanmerellä sijaitsevilla saarilla, kuten Kásoksella ja Kreetalla. Lisäksi levinneisyysalueeseen kuuluvat eteläinen Turkki ja Kypros, jossa kasvi on yleinen. Sen sijaan esimerkiksi Kreetalla ja Etelä-Turkissa kasvi on vaarantunut johtuen elinympäristöjen tuhoamisesta.


title: Centaurea aegialophila

text: Kasvi on suojeltu Kreikassa presidentin asetuksella (67/81). Kasvi sisältyi IUCN:n (1993).


title: Suomen Rakennusmedia

text: Suomen Rakennusmedia oli suomalainen rakennusalan kirja- ja lehtiyhtiö, jonka omistivat Rakennusteollisuus RT ry (60 %), Infra ry (20 %), SBK-Säätiö (15 %) ja Suomen Betoniyhdistys ry (5 %). Yhtiön toimialana olivat rakennusalan julkaisu- ja näyttelytoiminta, sähköiset tiedonvälityspalvelut, tiedotustoiminta, toimintaa tukeva koulutus, konsultointi ja opintomatkojen koordinointi. Päätuotteet olivat rakennusalan kirjat, lehdet ja seminaarit. Yhtiön toimitusjohtaja Jukka Lyytinen siirtyi Rakennustiedon palvelukseen helmikuussa 2015. Rakennustieto osti Suomen Rakennusmedian kirja-, lehti- ja lomakeliiketoiminnot elokuussa 2015.


title: Suomen Rakennusmedia

text: Yhtiö perustettiin 1984 toiminimellä SRLL-Palvelu Oy. Nimi muutettiin 1992 Rakennusfakta Oy:ksi, 1993 RTK-Fakta Oy:ksi ja 2002 Rakennusteollisuuden Kustannus RTK Oy:ksi. Nimi Suomen Rakennusmedia Oy merkittiin kaupparekisteriin 6.8.2009.